Nosioci pravosudnih funkcija na okupu\nPredstavljena Procena rizika od pranja novca i nadzor nad Zakonom o sprečavanju pranja novca i finansiranja terorizma\nBeograd, 04. oktobar 2019.\nUprava za sprečavanje pranja novca je, u saradnji sa Pravosudnom akademijom, organizovala još jedan okrugli sto za predstavnike prekršajnih apelacionih sudova (iz Beograda i Novog Sada), prekršajnih sudova (iz Beograda, Aranđelovca, Mladenovca, Lazarevca, Obrenovca i Rume), kao i predstavnike Komisije za hartije od vrednosti, Ministarstva za trgovinu, turizam i telekomunikacije i Uprave za igre na sreću, kako bi se na neposredan način upoznali sa Procenom rizika od sprečavanja pranja novca, ali i sa nadzorom nad sprovođenjem Zakona o sprečavanju pranja novca i finansiranja terorizma.\nOkrugli sto je organizovan 04. oktobra 2019. godine, u Beogradu, u okviru Projekta „Unapređenje kvaliteta i efikasnosti izveštavanja o sumnjivim transakcijama i ključnih funkcija Uprave za sprečavanje pranja novca“, koji finansira Evropska unija. Korisnik projekta je Ministarstvo finansija – Uprava za sprečavanje pranja novca, a projekat sprovodi konzorcijum koji predvodi KPMG.\nUčesnike je pozdravila Leonida Popović, predsednica Prekršajnog apelacionog suda, a Miljko Radisavljević (Republičko javno tužilaštvo) je na samom početku skupa govorio o Sporazumu potpisanom između Republičkog javnog tužilaštva i Uprave carina, kao i o modalitetima i načinima primene tog sporazuma.\nJedna od zamerki Manival-a (Manival je komitet Saveta Evrope koji procenjuje usklađenost država članica sa svim relevantnim međunarodnim standardima za borbu protiv pranja novca i finansiranja terorizma) ukazuje na blage i neujednačene kaznene politika u Srbiji, i ovakvi skupovi upravo služe tome da se praksa unapredi i učesnici što bolje upoznaju sa odredbama Zakona o sprečavanju pranja novca i finansiranju terorizma. U tom kontekstu, Jelena Pantelić (Uprava za sprečavanje pranja novca) predstavila je učesnicima Izveštaj Komiteta Manival, Govorila je o preporukama FATF-a i izveštavanju Republike Srbije, a učesnicima je predstavila i Procenu rizika od sprečavanja novca i Procenu rizika od finansiranja terorizma.\nU nastavku rada, Danijela Tanić Zafirović (Uprava za sprečavanje pranja novca) govorila je o primeni Zakona o sprečavanju pranja novca i finansiranja terorizma, kao i o kaznenim odredbama, ali je predstavila i podatke o neposrednom nadzoru, odnosno presude, oslanjajući se na primere iz prakse. Na samom kraju okruglog stola, Milorad Vukajlović (Prekršajni apelacioni sud, Odeljenje u Novom Sadu) govorio je o odnosu prekršaja iz Zakona o sprečavanju pranja novca i finansiranja terorizma i Zakona o deviznom poslovanju.\nPrethodni okrugli sto je organizovan 30. septembra, a treći u nizu okruglih stolova na ovu temu Uprava za sprečavanje pranja novca organizuje 25. oktobra 2019. godine.


Radojičić: Priče o "Dejtonu 2" dolaze iz BiH - mojKontakt portal - Radio Televizija Kontakt\n“Istina je, međutim, da BiH nije u fokusu međunarodne politike, te da EU ima mnogo drugih unutrašnjih, ali i spoljnopolitičkih problema koji je okupiraju više od BiH”, rekao je Radojičić.\nOn je za portal “Vijesti.ba” rekao da su međunarodne okolnosti za bilo kakvu novu međunarodnu konferenciju ili drugi strani intervencionistički zahvat i nametanje u vezi sa BiH vrlo nepovoljne, te da ih nije realno očekivati u ozbiljnom obimu i skorom vremenu.\nRadojičić ne vjeruje u mogućnost konceptualno novog pristupa EU BiH u nekom kratkom roku, naročito imajući u vidu da su i sadašnja Evropska komisija i Evropski parlament na kraju mandata i da to nije momenat za promjene politika.\n“Postoji krug zemalja članica, naročito Hrvatska, koje zagovaraju novi, specijalan pristup EU prema BiH, i traže da se deblokira pristupni put i da, na primjer, problem `Sejdić-Finci` bude rješavan paralelno sa drugim pitanjima pregovora o pridruživanju, a ne kao neprelazna barijera prema drugim stepenicama”, naglasio je Radojičić.\nOn je dodao da još nije vidljivo da je kod nekoliko ključnih članica EU došlo do promjene stava i da će biti usaglašena neka nova politika prema BiH u skoro vrijeme.\nRadojičić je potvrdio da će, ukoliko na nivou BiH ne bude prihvaćen Prijedlog zakona o prebivalištu i boravištu državljana BiH, što smatra optimalnim rješenjem, Republika Srpska posegnuti za donošenjem svog zakona koji bi na identičan način uredio ovo pitanje.\nGovoreći o odnosima pozicije i opozicije u Republici Srpskoj, Radojičić je rekao da opozicija u Srpskoj boluje od više problema, a prvi je rascjepkanost i mnogo suprotstavljenih pojedinačnih interesa, koje je jako teško povezati.\n“Drugi je istrošenost istih likova koji se pojavljuju kao ključni kandidati i 15 godina nakon što su već obavljali najviše moguće funkcije. Treći je jasno prepoznat nedostatak koncepta i ideja, te baziranje kampanje protiv SNSD-a i koalicione vlasti u Republici Srpskoj na priči `držite lopova`, sa kritikom svega postojećeg i kriminalizacijom svih i svega”, naveo je Radojičić.\nOn je zaključio da nijedno istraživanje do sada nije u zbiru dalo većinu opozicionim partijama u Narodnoj skupštini, iako je opozicija ubijedila samu sebe da je već pobijedila


Ovo su prvi rezultati aplikacije za angažovanje sezonskih radnika - AGROPRESS - Udruženje novinara za poljoprivredu\nIlustracija: Lakše i brže do sezonskih radnika\nOvo su prvi rezultati aplikacije za angažovanje sezonskih radnika Истакнут\nАутор Goran Djakovic apr 25, 2019\nПрочитано 1058 пута\nNALED i Poreska uprava razvili su aplikaciju za angažovanje sezonskih radnika u poljoprivredi putem "pametnih" telefona. Prvi put u Srbiji omogućeno je radno angažovanje preko mobilne aplikacije i to je ujedno i prva potpuno operativna mobilna aplikacija za jedan servis javne upraveKreirana je u okviru projekta "Povećanje prilika za zapošljavanje sezonskih radnika" koji NALED realizuje uz podršku Nemačke razvojne saradnje - GIZ Otvorenog regionalnog fonda za modernizaciju opštinskih usluga. Pored portala www.sezonskiradnici.gov.rs poslodavci će sada imati još jedan efikasan alat za registraciju sezonaca, a radnici mogućnost da na telefonu provere da li su prijavljeni.\n- Mobilna aplikacija učiniće pojednostavljenu proceduru angažovanja još pristupačnijom jer su istraživanja pokazala da dve trećine korisnika prednost daje aplikacijama u odnosu na web portale kao ugodnijim za korišćenje, a tri od četiri internetu najčešće pristupa preko telefona. Od aplikacije „Sezonski radnici“ zato očekujemo da poveća broj poslodavaca koji u svega par klikova, unosom JMBG-a, datuma kada će radnik raditi i odabirom vrste posla, na legalan način mogu da obezbede pomoć u poljoprivrednim radovima. Za prva tri meseca primene pojednostavljenu proceduru već je koristilo 70 poslodavaca – kaže predsednik Saveza za hranu i poljoprivredu NALED-a i direktor predstavništva Atlantic grupe za Srbiju Vladimir Čupić.Podaci sistema za elektronsku prijavu pokazuju da je od januara ove godine na poslovima u poljoprivredi bilo angažovano 2.987 sezonskih radnika koji su prijavom ostvarili pravo na penzijski staž i osiguranje u slučaju povrede na radu. Za njih je plaćen porez u iznosu od 4,2 miliona dinara, kao i gotovo 12 miliona dinara doprinosa.\nSezonci su dosad angažovani u 95 gradova i opština širom Srbije, najviše u Vojvodini. Zbog sezonskog karaktera posla, najčešće su bili angažovani na orezivanju, kao i na poslovima koji su vezani za čišćenje, sortiranje, pakovanje i skladištenje poljoprivrednih proizvoda. Interesantno je da je među 70 poslodavaca, sezonce angažovalo i 17 fizičkih lica.Aplikacija Sezonci pruža mogućnost jednostavnog, lakog i brzog prijavljivanja i odjavljivanja sezonskih radnika od strane pravnog ili fizičkog lica koji su se prethodno registrovali na portalu www.sezonskiradnici.gov.rs.\nPutem aplikacije Sezonci može se izvršiti uvid u mesečnu evidenciju angažovanja sezonskih radnika, dodeliti ovlašćenja za prijavu i odjavu sezonskih radnika, prijaviti i odjaviti sezonske radnike, izvršiti uvid u podnete poreske prijave.\nPristup elektronskim servisima Poreske uprave putem aplikacije Sezonci vrši se uz pomoć QR koda, koji je potrebno očitati sa portala. Putem aplikacije Sezonci nije moguće elektronsko plaćanje poreskih obaveza.\nMobilna aplikacija „Sezonski radnici“ od 1. aprila dostupna je za preuzimanje na Google play store-u na linku, a uskoro će biti na raspolaganju i vlasnicima telefona sa IOS operativnim sistemom.Dnevnica sezonaca na poljoprivrednim poslovima ide i do 4.000 dinara, a manje dnevne zarade od 2.000 dinara nema. Iako se poslodavcima plaćanje sezonskih radnika nekada ne isplati, dnevnice nikada nisu bile više upravo zbog manjka radnika.\nZa kopanje zemlje dnevnica se kreće od 2.500 do 3.000 dinara, što je ove sezone jedan od plaćenijih poljoprivrednih poslova. Još više se plaćaju rezači voća i vinove loze, čiji dan rada košta od 3.000 do 4.000 dinara. Na najučestalijim poljoprivrednim poslovima u ovom delu Srbije, a to su sređivanja malinjaka ili kupinjaka, dnevno se zaradi najmanje 2.000 dinara, a kada počne berba vlasnici gazdinstava će sezoncima obezbeđivati obrok i prevoz, što visinu dnevnice podiže na 3.000 dinara. Za poslove kupljenja šljiva ili berbu grožđa sezonski radnici takođe će moći da zarade 2.000 dinara na dan.Ako neko uspe da nađe posao sa najvećom dnevnicom od 4.000 dinara, za mesec dana mogao bi da zaradi 80.000 dinara, a za tri letnja meseca i više od 240.000.\nAplikacija za prijavu sezonaca srušila barijere\nMinistar Nedimović u Vrbasu: Ljudi, raspitajte se za subvencije!\tZa leskovačke poljoprivrednike 26 miliona dinara\njan 05, 2018 86769 Teška\nnov 10, 2016 73489 Obnovljivi izvori energije (OIE)\nokt 31, 2016 72834 Ekologija zemljišta\nmar 21, 2018 39864 Šumarstvo\napr 20, 2018 35929 Ovčarstvo\nfeb 17, 2020 30053 Laka\nnov 17, 2017 20843 Pčelarstvo\nnov 12, 2019 19229 Agroekonomija


JSL - Derbi, pa sve ostalo... - Sportske.net\nJSL - Derbi, pa sve ostalo...\nUtakmicama 24. kola za vikend se nastavlja fudbalsko prvenstvo Srbije.\nCrvena zvezda i Partizan odigraće za vikend 148. "večiti" derbi.\nSedam utakmica 24. kola igraće se u subotu, dok je za nedelju zakazan "mali" gradski derbi između OFK Beograda i Rada.\nCrvena zvezda će u subotu od 18 časova na svom terenu igrati protiv Partizana, 148. "večiti" derbi i pokušaće da smanji zaostatak na tabeli, kako bi ostala u trci za titulu. Partizan ima pet bodova prednosti i u slučaju pobede na stadionu "Rajko Mitić" udaljio bi se na osam bodova i napravio veliki korak ka osvajanju titule.\nCrveno-beli u duel ulaze posle dve uzastopne pobede, a crno-beli posle tri.\nU prošlom kolu Zvezda je pobedila Voždovac sa 1:0, a Partizan je bio bolji od Mladosti iz Lučana sa 3:0. U jesenjem delu prvenstva Partizan je na svom terenu pobedio Zvezdu sa 1:0 golom Nikole Drinčića.\nPomalo u senci derbija igraju se ostale utakmice 24. kola.\nČukarički će sutra od 16 časova u Kragujevcu igrati protiv Radničkog i pokušaće pobedom da se učvrsti na trećem mestu. Ekipa iz Kragujevca je poslednja na tabeli i želi da prekine niz od tri utakmice bez pobede kako bi ostala u igri za opstanak.\nČukarički je u prošlom kolu odigrao 1:1 sa Radničkim iz Niša, a Radnički je u Beogradu izgubio od Rada sa 0:1. Ekipa sa Banovog brda je treća na tabeli sa 44 boda, a Radnički ima 15 bodova.\nFudbaleri Vojvodine u subotu od 17.30 igraju na svom terenu protiv Borca i pokušaće da pobede kako bi ostali u trci za trećim mestom na tabeli. Borcu je neophodna pobeda kako bi krenuo ka sredini tabele. Novosađani su u prošlom kolu pobedili u Novom Pazaru sa 1:0, a Borac je bio bolji od Jagodine sa 3:1.\nVojvodina je četvrta na tabeli sa 40 bodova, a Borac zauzima 13. mesto sa 23 boda.\nU "malom" gradskom derbiju OFK Beograd će biti domaćin Radu. "Romantičari" će pokušati da prekinu niz od dva poraza, dok "gradjevinari" žele drugu uzastopnu pobedu kako bi se zadržali u gornjem delu tabele.\nRad je šesti na tabeli sa 34 boda, a OFK zauzima sedmo mesto sa 32 boda.


Bugojno dobija novi most i obilaznicu - Vrijednost radova oko 3,3 mil KM - Bug.ba - Info portal Bugojno\nBugojno dobija novi most i obilaznicu – Vrijednost radova oko 3,3 mil KM\nRedakcija 06/02/2018 1 komentar\nBugojno se sprema za realizaciju dva velika infrastrukturna projekta – izgradnja mosta i obilaznice. Kako je potvrđeno iz Cesta FBiH, riječ je o investicijama vrijednim oko 3,3 mil KM.\n– U pitanju su dva odvojena projekta. Izgradnja novog mosta je vrijedna oko milion maraka, dok je za obilaznicu predviđeno oko 2,3 mil KM – istakli su iz Cesta FBiH.\n– Postupak izbora izvođača radova za izgradnju mosta je u toku i potisivanje ugovora se očekuje u aprilu. Za vrijeme izvođenja radova promet će se odvijati privremenom devijacijom koja će se izgraditi neposredno uz most. Rok završetka radova je 180 dana, što znači da će novi most biti završen do kraja ove godine – kažu nam iz Cesta FBiH.\nDodaju da je za izgradnju obilaznice, duge oko 1,6 km, pribavljena urbanistička suglasnost, te da su u toku pripreme za eksproprijaciju.\n– Izgradnja obilaznice oko Bugojna, projektovana je sjeveroistočno od grada i spaja cestu M-16.4 iz pravca Novog Travnika sa cestom M-15 iz pravca Donjeg Vakufa, čime se omogućava izmještanje prometnog tranzitnog saobraćaja iz užeg gradskog područja.\nPočetak izgradnje obilaznice planiran je u 2019. godini.\nTvrtko Zrile: Za potrebe registra o Jajcu obrađeno je 27 mjesnih zajednica sa 61 naseljenim mjestom\nBugojno: Gender Centar FBiH u borbi potiv nasilja u porodici i nasilja nad ženama\n16/02/2018 at 23:03\nOd 3,3 mil.KM Bit ce ulozeno mozda,ali samo mozda milion,Tak da nista od realizacije svega ovoga.ko bolan vise vjeruje u ovakve stvari


Izvor: Radio Televizija Vojvodine, 02.Avg.2021, 07:04\nVlada planira da distribuira blizu 2,5 miliona doza nedeljno, a u toj akciji oko 2.000 apoteka će pomoći sa ispunjavanjem cilja, preneo je britanski "Telegraf".\nUsled bojazni da bi efikasnost vakcina mogla da počne da opada, ministri planiraju da ispune cilj uz pomoć apoteka, koji će biti glavne u distribuciji doza, dok se zdravstveni >> Pročitaj celu vest na sajtu Radio Televizija Vojvodine << radnici budu fokusirali na pacijente koji čekaju na ostale vrste lečenja.\nSvim stanovnicima starijima od 50 godina, kao i imunokompromitovanim osobama, biće ponuđena treća doza.\nKampanja bi trebalo da počne 6. septembra, pa bi sve moglo da se završi do početka decembra, ukoliko sve ide po planu, dodaje "Telegraf".\nVlada se nada da će se kampanja davanja buster doze okončati bar dve nedelje pre Božića po Gregorijanskom kalendaru.\nAustrija: Krizni štab saopštio pogrešan broj  ipak "samo" 364 novozaraženih\nKrizni štab u Austriji jutros je saopštio pogrešan broj novozaraženih korona virusom, objavom da je u protekla 24 bilo više od 800 novozaraženih, ali se ispostavilo da su greškom sabrane brojke od subote i nedelje.\nPrema ispravci, u poslednja 24 sata u Austriji su registrovana 364 nova slučaja zaraze korona virusom, što ukazuje da nema dramatičnog rasta, već da je broj sličan prošlonedeljnom kada je bilo još 312 novozaraženih.\nNajveći broj novozaraženih ima Beč sa 110 slučaja, a zatim sledi Donja Austrija sa 51 i Gornja Austrija sa 48, te Tirols sa 46.\nU Evropskoj uniji do sada je potpuno vakcinisano 60 odsto odrasle populacije, saopštila je danas predsednica Evropske komisije Ursula fon der Lajen.\nOna je naglasila da puna vakcinacija štiti od kovida 19 i varijanti ovog virusa i još jednom pozvala sve građane EU da se vakcinišu.\n”Moramo ostati oprezni. Kako zbog sopstvenog zdravlja, tako i da bi zaštiti druge”, poručila je Fon der Lajen na Tviteru.\nU Evropskoj komisiji napominju da je cilj da u EU 70 procenata odrasle populacije primi sve preporučene doze vakcine protiv kovida 19.\nDo sada je preko 70 procenata odraslih u EU primilo barem jednu dozu vakcine.\nNapominje se da je zemljama članicama isporučeno dovoljno vakcina da bi se ovaj cilj ispunio, a da je na nacionalnim vlastima da, uz političku pomoć Brisela, ubrzaju vakcinaciju na svojoj teritoriji.\nU Komisiji ukazuju i na preporuku Evropske agencije za lekove ( EMA) da je primanje svih preporučenih doza vakcine najbolji način za brobu protiv virusa kovid 19 i njegovih varijanti.\nUkupan broj slučajeva kovida 19 u Evropi od početka pandemije dostigao je 60 miliona, dok je 1,2 miliona osoba preminulo, objavila je danas SZO, uz upozorenje da “ kraj pandemije još nije na pomolu”.


Prošlog avgusta predsednik Vučić učinio je presedan, malo poznat u svetu, kada je hrpu dokumenta sa oznakom „državna tajna“ čitao uživo, na Pinku. Tvrdio je da je BIA od 2007. do 2011. prisluškivala brojne strane obaveštajce i bezbednosno interesantne osobe, ali samo da bi saznala, šta on planira, pošto je sa svim tim ljudima redovno kontaktirao.\n„Ali sam naravno radio najnormalnije sa ljudima iz ambasade, kao predsednik stranke, i tada je već SNS osnovan, oni su uzeli Ruse, Amerikance, Francuze i Mađare, da bi mogli da vide moju politiku i prema regionu, Evropljanima i velikim silama, sa Markom Čadežom, da bi pokrivali odnos prema Nemačkoj, Vladimir Božović koji je predstavljen kao indikativan, kao dostavljač info službama Crne Gore“, rekao je tada Vučić.\nOvog avgusta, Poverenik za informacije od javnog značaja nalaže BIA da postupi po žalbi novinara televizije N1 Đorđa Naskovića, koji je tražio pristup informacijama od javnog značaja još u septembru prošle godine jer je predsednik rekao da je sa dokumenata skinuta oznaka državne tajne. BIA na taj zahtev N1 nikada nije odgovorila.\n„Nalaže se Bezbednosno informativnoj agenciji u Beogradu, da bez odlaganja, a najkasnije u roku od pet dana od dana prijema ovog rešenja, obavesti Đorđa Naskovića, novinara TV N1 da li poseduje dokumente sa kojih je Aleksandar Vučić, predsednik Republike Srbije opozvao oznaku tajnosti i zatim ih 1. avgusta 2019. godine čitao u jutarnjem programu TV PINK, kao i da mu, ukoliko poseduje navedene dokumente, u istom roku, dostavi njegove kopije“, naveo je Poverenik.\nU jeku afere, brojni sagovornici N1 ovaj Vučićev potez ocenili su kao jednu od najvećih kompromitacija službe od njenog nastanka.\nPoverenik smatra da ono za šta je predsednik procenio da više nije tajna, više ne sme biti tajna ni za novinare.\n„Poverenik nalazi da tražene informacije treba da budu dostupne javnosti, što je u skladu sa članom 10. Evropske konvencije o ljudskim pravima, kojima je između ostalog, propisano da pravo na slobodu izražavanja uključuje slobodu posedovanja sopstvenog mišljenja, primanja i saopštavanja informacija i ideja bez mešanja javne vlasti i bez obzira na granice“, dodao je.\nNovinare N1 zanimalo je i kada je tačno predsednik opozvao tajnost sa dokumenata. S obzirom na to da je na njima, kada su izneti pred kamere, i dalje je pisalo „državna tajna“.\n„Jel vi stvarno mislite da ja znam šta sam radio 1. avgusta?“, pitao je Vučić 2019.\nNa to pitanje predsednik nije odgovorio ni godinu dana kasnije.


Kulminacija krize na Maldivima: Snage bezbednosti upale u Vrhovni sud\nM. K. 5. februara 2018. 20:20\nU Vrhovni sud Maldiva upale su snage bezbednosti danas dovodeći do kulminacije krize u toj ostvrskoj zemlji, nakon što je proglašeno vanredno stanje, javlja Rojters.\nKako je AP prethodno preneo, vlada Maldiva proglasila je danas 15-dnevno vanredno stanje usled sve dublje političke krize koja je zahvatila ovu zemlju, a zbog spora između njenog predsednika Jamina Abdula Gajuma i Vrhovnog suda te zemlje, javlja AP.\nKako britanska agencija podseća, Jamin je na vlasti od 2013. godine, a suočava se sa rastućim pritioscima u svojoj zemlji kao i spolja, iz SAD i Indije da oslobodi bivšeg predsednika Mohameda Našida 13-godišnje zatvorske kazne i osam drugih opozicionih lidera.\n„Postoji veliki broj zakonskih izazova… i ti izazovi su otežali sprovođenje odluke (Vrhovnog suda). Pravosudni sistem će biti ugrožen ako odluka o oslobađanju zatvorenika bude sprovedena“, izjavila je za državnu televiziju ministarka pravde Azima Šakur.\n„Amerika stoji uz ljude sa Maldiva. Vlada i vojska Maldiva moraju da poštuju vladavinu zakona, slobodu izražavanja i demokratske institucije. Svet posmara“, poručio je putem Tvitera Savet za nacionalnu bezbednost Bele kuće.


SKRIVENA RUSKA PORUKA TRAMPU I POMPEU: Sva rešenja za Kosovo moraju biti u skladu sa Rezolucijom 1244. - STOJIMO UZ SRBIJU | WebTribune\nHome U FOKUSU SKRIVENA RUSKA PORUKA TRAMPU I POMPEU: Sva rešenja za Kosovo moraju biti u skladu sa Rezolucijom 1244. – STOJIMO UZ SRBIJU\n„Nikada nismo pokretali sličnu ideju o teritorijalnoj korekciji. Na marginama je bilo takvih predloga, uključujući period pregovora o statusu, ali nikada zvanično nisu bile na pregovaračkom stolu“, kazao je Bocan-Harčenko tokom gostovanja na televiziji N1.\nOn je podsetio da je u toku mnogo aktivnosti u vezi s Kosovom što, po njegovim rečima, uopšte nije loše, jer što je više aktivnosti, kako je istakao, više je mogućnosti za stabilizaciju situacije.\n„I više mogućnosti da bude nađena neka odluka, sveobuhvatna i na osnovu međunarodnog prava. Pre svega želim da u prvom redu naglasim da Rezolucija 1244 postoji i ona mora da bude zbog toga temelj za svaku vrstu pregovora“, istakao je Bocan-Harčenko.\nOn je dodao da Rusija želi da se što pre ponovo uspostavi dijalog Beograda i Prištine, a ukoliko Srbija to zatraži, Moskva će je podržati u okviru međunarodnog prava.\n„Redovne diskusije (o Kosovu) moraju da se nastavljaju, i to je jedno od pitanja u delokrugu Saveta bezbednosti UN. Zato je nemoguće da Rusija ne učestvuje i ne ostane faktor rešavanja i nekih odluka“, kazao je Bocan-Harčenka.\nKako je naveo, Rusija želi da pomogne Srbiji i regionu da postane stabilan region saradnje, integracije i mira, i uveren je da je dugoročna, pravena i međunarodno pravna odluka, na bazi kompromisa Beograda i Prištine, moguća, i da bi na kraju trebalo da bude potvrđena i odobrena od strane Saveta bezbednosti UN.\nBocan-Harčenko: Moskva polazi od toga da je odbrambena politika suverena stvar svake zemlje\nAmbasador Rusije u Srbiji Aleksandar Bocan-Harčenko izjavio je danas, govoreći o vojno-tehničkoj saradnji Rusije i Srbije, da Moskva polazi od toga da je odbrambena politika suverena stvar svake zemlje.\n„Ta oblast je osetljiva, dosta komplikovana, i industrija je komplikovana, složena i moderna. Rusija je sad na vrhuncu proizvodnje, kvalitet je izvanredan. Imamo interesovanje više zemalja sveta. I ovde želimo pravednu konkurenciju, bez politizacije, mi smo protiv nametanja“, kazao je Bocan-Harčenko na Televiziji N1.\nDodao je da Rusija, u okviru vojno-tehničke saradnje sa Srbijom, na umu pre svega ima jačanje bezbednosti u regionu.\n„Niko neće imati štete od toga. Srbija će ojačati svoju odbranu, bez ikakve štete i pretnje za susedstvo i region“, smatra Bocan-Harčenko.\nPismo za EU povodom katalonskog referenduma gotovo, ali na molbu Španije neće otići u Brisel\nNEVEROVATNA TVRDNJA: Vanzemaljci postoje i dali su odgovore po prvi put o tome zašto su na Zemlji


Izvor: NoviMagazin.rs, 11.Nov.2019, 12:04\nJovanović je saopštio da je Vesić obmanuo javnost izjavom da gradska preduzeća nikad nisu bolje poslovala, jer je u rebalansu gradskog budžeta koji je na dnevnom redu sutrašnje sednice Skupštine grada, predviđeno da se Gradske pijace dotiraju >> Pročitaj celu vest na sajtu NoviMagazin.rs << sa 175 miliona dinara, od čega je čak 127 miliona namenjeno za troškove tekućeg poslovanja, odnosno za vodu, obezbeđenje i čišćenje.\nZato je Jovanović pitao Vesića: "Kako su Gradske pijace u plusu, ako preko milion evra mora da se izvadi iz džepova Beograđana da bi se omogućilo njihovo tekuće poslovanje".\nPored toga, "ako se na ovaj način pokrivaju svi troškovi, zašto zakupci uopšte plaćaju tezge i gde onda idu njihove pare i treće - kako je moguće da sa dolaskom novog direktora Bojana Bajagića, člana IO SNS i osobe sa sumnjivom diplomom, Gradske pijace od neto dobiti u iznosu od 152 miliona dinara u 2018. godini, postaju u 2019. godini gubitaš koji mora da primi 175 miliona dinara iz gradskog budžeta," naveo je Jovanović.\nZamenik gradonačelnika Goran Vesić je ranije, sa željom da opovrgne navode Saveza za Srbiju da se gradska javna preduzeća sistematski uništavaju kako bi se lakše privatizovala, te da je sada došao red na JKP Gradske pijace - izjavio da je ovo preduzeće u plusu i da javna komunalna preduzeća nikad nisu bolje poslovala.\nBeograd -- Na današnjoj sednici Skupštine grada Beograda na dnevnom redu je rebalans budžeta...Odbornici će diskutovati io predlogu odluke da dostavna vozila robu mogu dostavljati samo od 20 sati do sedam ujutru, kao i odluke da se prestonica podeli na 17 urbanističkih zona čime će opštinama...


Obama poslao tajno pismo iranskom vjerskom lideru – Minber\nstu. 07, 2014 at 9:25 am\nObama poslao tajno pismo iranskom vjerskom lideru\nadmin 8 godina ago 407 views\nAmerički predsjednik Barack Obama je prošlog mjeseca poslao “tajno” pismo vjerskom lideru Irana ajatolahu Aliju Hameneiju u kojem je naveo da je borba protiv ISIS-a zajednički interes obje zemlje, prenosi Anadolu Agency (AA). Američki list Wall Street Journal piše da je Obama ovim potezom pokušao iranskog vjerskog vođu dobiti za saveznika u borbi protiv ISIS-a i smekšati njegov stav u vezi s pregovorima o spornom iranskom nuklearnom programu.\nIsti izvor tvrdi da se u Obaminom pismu ističe da je svaka vrsta saradnje dviju zemalja u borbi rotiv ISIS-a direktno uslovljena konačnim sporazumom o iranskom nuklearnom programu koji bi najkasnije trebao biti postignut do 24. novembra.\nObamina uprava je u posljednjih nekoliko sedmica intenzivirala borbu protiv ISIS-a i drugih grupa, ali je, uporedo s tim, imao i učestale kontakte s iranskim vlastima.\nAmerički mediji pišu da je ovo najmanje četvrto pismo koje je Obamina uprava “tajno” poslala iranskim liderima, ali da to radi tajno kako ne bi izazvala burne reakcije Izraela i određenih arapskih zemalja.\nadmin 7 studenoga, 2014\nSirija: Amerikanci izveli napade na Nusru i Ahraru Šam\nNačelnik Generalštaba SAD-a brani Izrael


Komšić: Ako Dodik želi svađu sa SAD, neka to radi sam, bez uplitanja države BiH - Svet - Dnevni list Danas\nPočetna » Svet » Komšić: Ako Dodik želi svađu sa SAD, neka to radi sam, bez uplitanja države BiH\nKomšić: Ako Dodik želi svađu sa SAD, neka to radi sam, bez uplitanja države BiH\nHrvatski član Predsedništva BiH, Željko Komšić, ocenio je danas da srpski član Predsedništva BiH, Milorad Dodik, pokretanjem inicijative za stavljanje veta na Memorandum o razmeni putničkih informacija sa SAD, nanosi štetu Bosni i Hercegovini.\n0Piše: Beta 24. jula 2020. 17.46\n„Ako Dodik želi da se posvađa sa SAD, neka to radi sam, bez uplitanja države BiH i Hercegovine ili sakrivanja iza jednog od njenih entiteta“, saopštio je Komšić.\nPo njegovim rečima, Memorandum je deo borbe protiv terorizma i organizovanog kriminala, kako bi se odmah moglo znati da li među nekim putnicima ima osoba uključenih u takve aktivnosti i time na vreme poduzele mere prema njima.\n„To je interes Bosne i Hercegovine istovetno koliko je to i interes SAD“, naveo je Komšić.\nHrvatski član Predsedništva BiH ocenio je da je Dodik isto učinio i s projektima PISA i PIRLSA, u kojima se nastoji testiranjem sagledati nivo opšteg i specifičnog znanja osnovaca i srednjoškolaca.\n„Dodik želi da on bira ko će od učenika biti testiran, i da se to izdvojeno prikaže, ne bi li rezultati testova pokazali veći stepen njihovog znanja od stvarnog“, ocenio je Komšić.\nNovim pokretanjem zaštite entitetskog interesa, kako to utvrđuje Ustav BiH, a ne zaštite vitalnog nacionalnog interesa kako to neki oslovljavaju, naveo je on, „još jednom se pokazuje apsurdnost Dodikovih poteza, kao i apsurdnost ustavnih odredbi koji ovu materiju utvrđuju nedovoljno precizno“.\nKomšić je naveo da su apsurdni i neki raniji Dodikovi potezi pokretanja veta na odluke Presedništva BiH, poput mešanja u pitanje koje se ticalo Federacije BiH, te pitanje posete crnogorskog predsednika Mila Đukanovića BiH.\nDodik je danas u Narodnoj skupštini Republike Srpske pokrenuo mehanizam zaštite vitalnog nacionalnog interesa, pošto je u Predsednštvu BiH preglasan u vezi s više odluka.\nPokretanje mehanizma zaštita vitalnog entitetskog interesa odnosi se na izjavu o proglašenju Odluke o odobravanju zaključivanja Memoranduma o saradnji Ministarstva bezbednosti BiH i Ministarstva unutrašnje bezbednosti SAD-a u saradnji u vezi s upotrebom informacija o putnicima i izjavu o proglašenju Odluke o odobravanju zaključivanja Sporazuma o učešću BiH u programu za medjunarodno ocenjivanje učenika (PISA) u 2021. godini.\nU saopštenju o tome piše da je zahtev pokrenut i zbog izjave o proglašenju Odluke o odobravanju zaključivanja Ugovora o pristupanju BiH Medjunarodnom istraživanju razvoja čitalačke pismenosti PIRLS u 2021. godini.\nNarodna skupština BiH trebalo bi da se izjasni o Dodikovoj inicijativi za pokretanje mehanizma zaštite nacionalnog interesa. Ako njegova inicijativa dobije podršku dvotrećinske većine poslanika u Narodnoj skupštini RS, stavlja se veto na sporne odluke Predsedništva BiH i one nisu važeće.\nBiH, Milorad Dodik, SAD, Željko KomšićBeograd\nKomšić: Dodikov predlog podstiče iseljavanje Srba iz BiH\nDodik: Zalažem se za ideju da svi građani RS automatski dobiju državljanstvo Srbije


Pokret #1od5miliona: Univerzitet u Beogradu da formira krizni štab! - #1od5miliona\nPokret #1od5miliona zahteva od Univerziteta u Beogradu da formira krizni štab za vreme trajanja vanrednog stanja u Srbiji, kako bi se odluke o organizaciji rada i zaštiti akademske zajednice u trenutnim uslovima, donosile na nivou Univerziteta.\nKao deo akademske zajednice, smatramo da u situaciji u kojoj smo se našli nije dovoljno samo formiranje kriznih štabova po fakultetima, već je neophodno da postoji i krizni štab Univerziteta koji će predstavljati čelno telo za vreme trajanja vanrednog stanja.\nStudenti su zbunjeni novim načinom rada, takođe im nije jasno na koji način će završiti ovu akademsku godinu i kada će je završiti, s obzirom da se ne zna koliko će vanredno stanje trajati, niti na koji način i kada će polagati ispite, a još manje im je jasno zbog čega su iseljeni iz studentskih domova na način na koji su iseljeni.\nOvo telo bi služilo blagovremenijem pronalaženju rešenja za sva pitanja i probleme koja se tiču akademske zajednice, kao i blagovremenijem obaveštavanju profesora, asistenata, saradnika u nastavi i studenata o tim rešenjima.\nFormiranjem ovog štaba Univerzitet će pokazati da razume ozbiljnost situacije i da će dati sve od sebe da organizuje i zaštiti celu akademsku zajednicu.


Predsednik Vučić: Prihvatili smo bezbroj besmislenih stvari koje su tražili samo da bi ljudi izašli i glasali, ali su oni insistirali na priznanju – SRB – info\nPredsednik Srbije Aleksandar Vučić izjavio je, nakon jučerašnje sednice Saveta za nacionalnu bezbednost i niza sastanaka u Palati „Srbija“, da je Beograd pristao na kompromise kako bi izbori, raspisani u centralnoj Srbiji za 3. april, bili održani i na Kosovu i Metohiji, ali da je prištinska strana tražila isključivo priznanje nezavisnosti „Kosova“.\nVučić je, na konferenciji za novinare, ukazao na to da izbori nisu samo pitanje glasanja i demokratije, već i bezbednosti, političkog opstanka Srba na Kosmetu i njihove egzistencije.\nPredsednik je objasnio da je Beograd pristao na niz zahteva Prištine kada je reč o održavanju izbora, između ostalog i na to da se Priština pita za saradnju sa OEBS-om i omogući toj organizaciji nadzor izbora.\nPrihvatili smo bezbroj besmislenih stvari koje su tražili samo da bi ljudi izašli i glasali, ali su oni insistirali na priznanju. Srbija to nije mogla i neće da prihvati bez obzira na cenu, poručio je Vučić.\nPrema njegovim rečima, predstavnici Srba sa Kosmeta tražili su da istupe iz svih prištinskih institucija, a da srpski policajci napuste regionalnu policiju, ali da ih je on zamolio da budu dodatno strpljivi.\nSrbi za Kosova i Metohije za petak su najavili mirne proteste.\nVučić, koji je tokom dana imao razgovore i sa ambasadorima zemalja Kvinte, ocenio je da neki u regionu „igraju igru“ protiv Srbije, jer hoće da je okrenu protiv Zapada.\nHoće da nas obeleže kao nekog ko je protiv zapadne civilizacije, da bismo bili fizički onemogućeni da pomognemo našem narodu na Kosovu i Metohiji, hoće da pokušaju da nas uvuku u sukobe, upozorio je predsednik Srbije.\nOn je rekao da je na sednici Saveta razgovarano i o političkim, ekonomskim i socijalnim posledicama ukrajinske krize, kao i o problemima sa kojima se suočavamo.\nPodelili smo zadatke u najboljoj veri, želji i nadi da možemo da ublažimo sve posledice najteže krize koja je zahvatila svet od Drugog svetskog rata. Dogovorili smo da kupimo nove rezerve nafte, dodatnu količinu mleka u prahu koje upravo kreće iz jedne od zemalja EU, preneo je Vučić.\nPrevious PostNovi Beograd dobija zgradu Vatrogasno-spasilačke jedinice\nNext PostOtvoren 43. Međunarodni sajam turizma\nPredsednik Republike Srbije Aleksandar Vučić biće gost emisije „Prva tema“\nOlimpijske igre: Srpski vaterpolisti ubedljivo pobedili Crnu Goru\nTreći dan na OI biće zanimljiv za naše ljubitelje sporta\nMilena Mladenović 18/11/2020


Leave a Comment on Ombudsman podržao inicijativu Snežane Jonice o besplatnim udžbenicima za sve osnovce\nPredsjednica Socijalista Crne Gore Snežana Jonica sastala se danas sa zaštitnikom ljudskih prava i sloboda Sinišom Bjekovićem i zamjenicom zaštitnika za prava djeteta, socijalnu zaštitu i mlade Snežanom Mijušković.\nLiderka Socijalista je istakla da bi obezbjeđivanje besplatnih udžbenika bilo korak i ka poštovanju Konvencije Ujedinjenih nacija (UN) o pravima djeteta, a u mnogome bi doprinijelo poboljšanju položaja porodica sa djecom, imajući u vidu aktuelnu situaciju u kojoj se očekuje povećanje stope siromaštva.\nPodsjetila je i da je u preporukama Komitet UN za prava djeteta za Crnu Goru još 2010. godine u članu 59. naglašena posebna zabrinutost zbog “skrivenih troškova koji proističu iz kupovine udžbenika i školskog materijala”, a u članu 60. preporučeno Crnoj Gori da “osigura da obrazovanje i de facto bude besplatno”.\nZaštitnik cijeni da bi se obezbjeđenjem besplatnih udžbenika za svu djecu u Crnoj Gori doprinijelo poboljšanju ostvarivanja prava djece na obrazovanje te cjelokupnom poboljšanju uslova u kojima se objektivno porodice sa djecom nalaze u periodu pripreme za školsku godinu, saopštili su iz kancelarije ombudsmana.\nPodsjetili su i da godinama upozoravaju na ovaj problem: “Ukazano je na ocjenu iz Alternativnog izvještaja Zaštitnika o drugom i trećem periodičnom izvještaju Crne Gore o primjeni Konvencije UN… I u godišnjim izvještajima o radu Zaštitnika ukazivali smo na problematiku neujednačene prakse dodjele besplatnih udžbenika učenicima osnovnih škola.”\nizvor: facebook – Socijalisti Crne Gore\nTags: besplatni udžbenici za osnovce featured INICIJATIVA ombudsman Siniša Bjeković snežana jonica socijalisti crne gore\nPrevious Entry Budvanske Demokrate odgovorile DPS-u: Legitimna vlast se vraća na posao 1. septembra\nNext Entry Inženjerska škola nauke u Pljevljima od 17 – 21. avgusta


Tanjug 26. januara 2021. 14:43\nZRENJANIN, 26. januara (TanjUg) – Pokrajinski sekretar za sport i omladinu Dane Basta razgovarao je danas u Zrenjaninu sa gradonačelnikom Simom Salapurom o podršci Pokrajine u realizaciji projekta Zrenjanin – Evropski grad sporta 2021.\n„Pokrajiniski sekretarijat za sport i omladinu pomoći će Gradu Zrenjaninu u realizaciji ovog sjajnog projekta“, rekao je Basta i dodao da Zrenjanin apsolutno zaslužuje titulu grada sporta, koju ove godine nosi.\nKako se navodi u saopštenju, nakon sastanka u Gradskoj kući Basta i Salapura su obišli Osnovnu školu „Petar Petrović Njegoš“, gde je Pokrajinski sekretarijat za sport i omladinu sa 418.000 dinara finansirao obnovu fiskulturne sale.\n„Nastavljamo sa ulaganjima u školsku sportsku infrastrukturu. Važno je da mladima obezbedimo što bolje uslove za sportske aktivnosti, jer su škole baza za kasnije bavljenje vrhunskim sportom“, kazao je Basta.\nGradonačelnik Simo Salapura istakao je da Grad Zrenjanin nastavlja saradnju sa nacionalnim i pokrajinskim institucijama u realizaciji projekta koji mu je doneo titulu grada sporta.\n„Danas smo konkretizovali detalje i smernice kada je reč o aktivnostima u realizaciji programa obeležavanja titule koju je naš grad poneo za 2021. godinu“, rekao je Salapura, dodajući da se jedan od projekata tiče i ulaganja u sportsku infrastrukturu.\n„Imamo potrebu da fiskulturna sala u školi „Petar Petrović Njegoš“ bude u funkciji čitave godine, kako za redovne školske aktivnosti tako i za vannastavne“, kazao je Salapura ističući da je ova škola, sa 1.200 učenika, bitna tačka u razvoju sporta u Zrenjaninu, te da svako ulaganje u rekvizite ili u sportsku infrastrukturu omogućava mladim Zrenjanincima bolje uslove za bavljenje sportom.\nSekretar Basta obišao je i odeljenje sporta u zrenjaninskom Narodnom muzeju, a u jedinom sportskom kutku ove vrste u našoj državi izloženo je preko 5.300 sportskih eksponata, koji svedoče o uspesima zrenjaninskih sportista, koji su osvojili i 23 olimpijske medalje.


Završeno prvenstvo Srbije u Daljinskom plivanju\nNa akvatoriji jezera kraj Bačke Topole, u organizaciji Saveza za daljinsko, maratonsko i masters plivanje Srbije i PK Marathon iz Bačke Topole, 17 i 18. jula održano je Prvenstvo Srbije za 2010. Održane su tri discipline i to 3 k, 5 k i 10k. Na najdužoj distanci 10 km, u otvorenoj konkurenciji pobednik je Rok Kerin (SLO), ispred Miloša Milanovića (PK Dinamo) i Sebastijan Saba (PK Bečej). Na distanci od 5 km, šampioni Srbije za 2010 god. su: Miloš Milanović (PK Dinamo), Nikola Trajković (PK Proleter) i Sebastijan Sabo (PK Bečej) - na slici. Detaljnija reportaža sa mini foto galerijom u nastavku.\nHelsinki 2010 (Dan-5) - Srpska ženska štafeta 8. u Evropi\nIz Helsinkija: Igor Rašula /rezultati/ /video/ /foto/\nVečerašnjim poslednjim finalnim trkama, 37. Evropsko Juniorsko prvenstvo u Helsinkiju zvanično je završeno. Naši takmičari, imali su i u ovom delu zapažene nastupe. Ženska štafeta u sastavu Katarina Č. Draganov, Stefanija Č. Draganov, Mila Jovanov i Katarina Simonović u disciplini 4x100 mešovito osvojila je 8. mesto u finalnoj trci sa nekoliko desetinki slabijim rezultatom nego u prepodnevnom delu 4:27.48. U večerašnjim polufinalnim trkama nastupali su i Velimir Stjepanović na 50 kraul u vremenu 0:23.77 i za malo propustio učešće u finalnoj trci osvojivši 12. mesto. Katarina Simonović plivala je u trci 50 delfin i završila trku kao 19. u polufinalu sa vremenom 0:28.97. Još jednom upućujemo sve čestitke srpskim reprezentativcima na ostvarenim uspešnim rezultatima.\nDržavno prvenstvo za Mladje Pionire uspešno završeno\nLetnje državno prvenstvo za mladje pionire, okončano je proteklog vikenda u Kruševcu (na bazenu gradskog sportskog centra). Ukupno 180 takmičara iz 24 srpska kluba, uzelo je učešće na prvenstvu. Najvrednije rezultate ostvarili su Aleksandra Crevar (PK Dinamo) - 400 kraul (4:52,55 - 592 boda) i Andrej Barna (PK Spartak) - 50 kraul (28,68 - 444 boda). Po bodovnom skoru, najbolji pojedinci su: Sanja Galac (PK Feniks) i Marko Boškić (PK Novi Sad) - na slici. U ekipnom plasmanu, redosled je sledeći: 1) PK Novi Sad (690 bodova), 2) PK Partizan (374) i 3) PK Vojvodina (368). Zvanične rezultate prvenstva za mladje pionire pronadjite OVDE. (Foto: J.Boškić)\nHelsinki 2010 (Dan-5) - Velja i Keti u polufinalu, Štafeta u finalu\nIz Helsinkija: Igor Rašula /rezultati/\nPoslednjeg petog dana na Evropskom Juniorskom prvenstvu u Helsinkiju srpski rezprezentativci Velimir Stjepanović i Katarina Simonović plasirali su se u polufinalne trke na 50 kraul odnosno 50 delfin. Stjepanović je kao 17. ušao u popodnevno polufinale sa rezultatom 0:23:95 dok je na 50 delfin Katarina Keti Simonović ušla kao poslednja u vremenu 0:28.88. Ženska štafeta Srbije u sastavu Katarina Č Draganov, Stefanija Č Draganov, Mila Jovanov i Katarina Simonović plivala je 4:27.26 u trci 4x100 mešovito i time zauzela 9. mesto što im je omogućilo ulazak u popodnevno finale. Od 17 časova očekujemo nastup naših reprezentativki u finalu mešovite štafete kao i u oba polufinala gde će naši plivači pokušati da se plasiraju među 10 najboljih juniora na starom kontinentu. Od ostalih naših takmičara Mladen Seničar u trci 50 kraul bio je 46. u vremenu 0:24.77 dok je u istoj trci Vladislav Paskaš zauzeo 47. poziciju sa rezultatom od 0:24.82. U istoj disciplini muška štafeta Srbija u sastavu Miroslav Udicki, Dejan Perišić, Velimir Stjepanović i Vladislav Paskaš zauzela je 18. mesto u vremenu 3:56.70. Popodnevnim finalima završava se Evropsko Juniorsko prvenstvo u Helsinkiju.


Tokom dana očekujemo povećan promet vozila na putevima prema jugu, kao i na graničnim prelazima\nHome / Info servis / Tokom dana očekujemo povećan promet vozila na putevima prema jugu, kao i na graničnim prelazima\nZbog veoma visokih dnevnih temperatura , savjetujemo da se na duže relacije kreće u ranim jutarnjim ili večernjim satima, a ukoliko se ipak putuje tokom dana, preporučujemo češće pauze. Apelujemo na vozače da voze opreznije i da izbjegavaju rizična preticanja.\nDanas od 07:30 do 17 sati zbog radova na autoputu A-1 Sarajevo zapad-Tarčin kod mjesta Gladno Polje vozila će saobraćati sporije, uz postavljenu privremenu signalizaciju.\nOd puteva sa aktuelnim radovima izdvajamo magistralne puteve: M-17 Jablanica-Konjic, M-17 Maglaj-Žepče, M-18 Vogošća-Sarajevo, M-4 Simin Han-Kalesija i M-16 Poriče-Kupres.\nPojačan je promet vozila na GP Doljani na izlazu iz naše zemlje, a zadržavanja su oko 1 sat. Na ostalim graničnim prelazima trenutno se ne čeka duže od 30 minuta.


Dan Preda: Predugo traje odgovor BiH na dodatna pitanja Evropske komisije\nFoto: europeanul.org / screenshot\nIzvestilac Evropskog parlamenta za BiH Kristijan Dan Preda rekao je danas u Sarajevu da predugo traje odgovor BiH na dodatna pitanja Evropske komisije.\nOn je na konferenciji za novinare, nakon sastanka sa bošnjačkim i hrvatskim članom Predsedništva BiH Šefikom Džaferovićem i Željkom Komšićem, rekao da EU čeka odgovore na dodatna pitanja Evropske komisije jer od toga zavisi kandidatski status BiH.\nDan Preda je ukazao da još nije formiran parlamentarni odbor EU i BiH koji bi trebalo da obezbedi zajednički rad na evropskom putu BiH.\n- U protekle tri godine nismo uspeli da ubedimo naše prijatelje iz BiH da zajednički radimo na ovim pitanjima. Pokušali su predstavnici BiH da u ovo telo uvedu pravila koja važe u radu parlamenta BiH - istakao je Dan Preda.\nOn je apelovao da parlamentarci iz BiH sarađuju sa svojim kolegama u Evropskom parlamentu. Naveo je da je razgovaro sa članovima Predsedništva BiH o važnosti formiranja vlasti na svim nivoima.\nPrema njegovim rečima, u razgovoru su se dotakli i “pitanja Dragičević”.\n- Pozivam domaće vlasti da što pre reše taj slučaj - rekao je Dan Preda.\nDODIK PUTUJE U BRISEL U ponedeljak predaje odgovore na dodatna pitanja iz Upitnika Evropske komisije\nPITANJA BEZ KONKRETNOG ODGOVORA Zašto BiH nije precizno odgovorila na više od 20 pitanja Evropske komisije\nSPORO NA EVROPSKOM PUTU BiH još uvek nije dostavila ODGOVORE na dodatna pitanja Brisela\nDOSTAVLJENO BRISELU Direkcija za evropske integracije poslala Evroskoj komisiji ODGOVORE NA DODATNA PITANJA\nUHAPŠENE UBICE BIZNISMENA IZ BANJALUKE Dvojica iza rešetaka, za trećim saučesnikom raspisana poternica\nPorodica Miroslava Stojnića, poreklom iz Kijevaca kod Gradiške koja živi u Švajcarskoj dopremila je sredinom aprila veću količinu sanitetskog materijala, opreme i nameštaja za potrebe gradiške bolnice.\nNEKOLIKO ČASOVA NAKON LIKVIDACIJE Policija u redovnoj kontroli zaustavila UBICU BIZNISMENA iz Banjaluke\nBenedi Đukanović, osumnjičen za ubistvo banjalučkog biznismena Slaviše Krunića i člana njegovog obezbeđenja Žarka Pavlovića, zaustavljen je u noći sa ponedeljka na utorak u redovnoj saobraćajnoj kontroli u mestu Lug kod Dervente, potvrđeno je ATV-u.\nOPASNI KRIMINALCI Uhapšeni za ubistvo biznismena iz Banjaluke označeni kao DIREKTNE UBICE\nOsuđivani kriminalci Emilio Baldo i Goran Milanović označeni su kao direktni počinioci ubistava banjalučkog biznismena Slaviše Krunića i njegovog telohranitelja Žarka Pavlovića.\nLIKVIDACIJE SA POTPISOM MAFIJE Ova ubistva potresla su Banjaluku i svako je BRUTALNIJE OD PRETHODNOG (FOTO)\nU proteklim godinama Banjaluku je potreslo više likvidacija sa potpisom mafije, koje do danas nisu rasvetljene, niti su poznati izvršioci, ali ni naručioci ubistava.\nPolicija je zbog ubistava bizmismena iz Banjaluke Slaviše Krunića i njegovog telohranitelja Žarka Pavlovića uhapsila Emilia Baldu i Gorana Milanovića koji se sumnjiče da su izvšili likvidaciju, dok je poternica raspisana za saučesnikom Benedijem Đukanovićem.\nSVE SKUPLJE Plate mnogih nisu dovoljne ni za hranu\nU poređenju sa decembrom lane, potrošačka korpa u Srpskoj je poskupila za 16 maraka, dok je prosečna neto plata manja za pet KM.\n“KO JE SLEDEĆI” Društvene mreže nakon ubistva Krunića prepravili UPLAŠENI KOMENTARI\nTrostruko ubistvo u Glamočanima kod Banjaluke u kome su ubijeni poznati biznismen Slaviša Krunić i njegov radnik obezbeđenja Žarka Pavlovića, kao i jedan od napadača na njih, uznemirilo je građane koji otvoreno govore o tome kako su uplašeni i zabrinuti za bezbednost.\nPolicija je u Sanskom Mostu uhapsila braću Nermina i Armina Ćuluma u sklopu istrage ubistva biznismena Slaviše Krunića iz Banjaluke i njegovog telohranitelja Žarka Pavlovića iz Pala, saznaje Srpskainfo.\n“DODIK MU STAVLJAO METU NA LEĐA” Mektić tvrdi da nema nikakve veze sa ubistvom Krunića\nKada je reč o mojoj nadležnosti, nemam nikakve veze sa ubistvom biznismena Slaviše Krunića, rekao je Dragan Mektić, ministar bezbednosti BiH, navodeći kako su za ovaj “klasični slučaj sačekuše” nadležni Tužilaštvo Republike Srpske i MUP RS.\nMinistarstvo unutrašnjih poslova RS apeluje i traži pomoć od građana da, ukoliko primete osobu sa fotografije, da odmah prijave najbližoj policijskoj stanici ili da pozovu broj 122.\nMALA DEVOJČICA SE BORI ZA ŽIVOT Mia (2) iz Cazina treba pomoć dobrih ljudi\nMia Mujadžić, dvogodišnja devojčica iz Cazina koja se od rođenja bori s opakom dijagnozom perinatalna encefalopatija, cerebralna paraliza, epilepsija (Ohtahara sindrom), treba pomoć dobrih ljudi.\n"JE** GA, MORAO SAM!" Nurkić sa slomljenom nogom upao u halu i video NAJLUĐI KRAJ u režiji nestvarnog Lilarda /VIDEO/


Institut za istraživanje genocida Kanada (IGK) najoštrije osuđuje dovođenje srbijanskog historičara, negatora genocida u Srebrenici i negatora države Bosne i Hercegovine, Čedomira Antića, na panel diskusiju “Zašto se bojimo Jugoslavije?” u okviru Festivala “Sloboda narodu” u Sarajevu.\nSramno, anticivilizacijski, ponižavajući za žrtve genocida je dovesti srbijanskog historičara koji ne poštuje pravosnažne presude međunarodnih i nacionalnih sudova o genocidu u Srebrenici, koji ne poštuje teritorijalni integritet, nezavisnost, državno pravni i politički subjektivitet države Bosne i Hercegovine.\nDugogodišnjim negiranjem genocida u Srebrenici, podržavanjem secesionističkih težnji političkog establišmenta entieta RS-a i negiranjem države Bosne i Hercegovine Čedomir Antić se svrstao u neprijatelje istine, pravde, kulture sjećanja. On nije historičar, već revizionista sudskih, naučnih i historijskih činjenica o genocidu u Srebrenici koji kao takav ozbiljno narušava međunarodnu pravdu, međunarodno pravo, pa time mir i stabilnost u Bosni i Hercegovinu i regionu.\nČedomir je u emisiji Upitnik, 29. novembra 2010. rekao da Srbija treba da štiti svoj narod van Srbije i da – ‘u budućnosti ostvari nekakvo nacionalno ujedinjenje’ u Veliku Srbiju sa Crnom Gorom, Republikom Srpskom, Makedonijom i djelovima Hrvatske.\nImajući u vidu da je njegovo prisustvo izazvalo bol i ogorčenje preživjelih žrtava genocida u Srebrenici, imajući u vidu njegovo ne poštovanje države Bosne i Hercegovine, tražimo od Mnistarstva vanjskih poslova Bosne i Hercegovine da Čedomira Antića proglasi ‘persona non grata’ i zabrani mu ulazak u Bosnu i Hercegovinu.\nIstovremeno od organizatora festivala tražimo da se izvine žrtvama genocida. Posebnim pismom tražićemo od Ministarstva vanjskih poslova Nizozemske, kao jednim od organizatora, da se javno očituje o pozivu negatoru genocida u Srebrenici za učesće na festivalu”, navodi se u otvorenom pismu IGK-a, prenosi Hayat.ba.


Žene su u pravu: Trikovi koje treba da preuzmete od svoje lepše polovine : Nadlanu.com\nŽene su u pravu: Trikovi koje treba da preuzmete od svoje lepše polovine\nObjavljeno 29. apr 2014. / 23:56:45\n1. Detaljno umivanje pre spavanja\nOna to radi da bi skinula šminku, ali detaljno umivanje takođe uklanja masnoće sa lica koje izazivaju bubuljice, prljavštinu i bakterije. Imajte na umu da ceo dan dodirujete svoje lice a da toga niste ni svesnu.\n2.Svakodnevno merenje težine\nNjeno dnevno merenje deluje opsesivno, i da, ponekad ga prate i teške reči, ali redovno proveravanje svoje težine je jedan od najboljih načina da držite svoj stomak pod kontrolom. Naime, prema najnovijim istraživanjima, ljudi koji su se merili svaki dan su gubili težinu duplo brže od ljudi koji su se merili jednom mesečno.\n3. Nošenje antibakterijskog gela sa sobom\nNegde, u crnoj rupi koju ona naziva svojom tašnom često se nađe i mala bočica antibakterijskog gela. Kada znate koliko bakterija ima na svakoj novčanici koju dodirnete, ovo uopšte ne deluje kao preterana mera opreza.\n4. Unošenje više vlakana u ishrani\nVlakna su sjajna za zdravlje, pomažu pri gubljenju težine i spuštanju nivoa holesterola u krvi. Razmotrite i ovo: visok nivo holesterola ume da dovede do erektilne disfunkcije!\n5. Kupanje u kadi\nMuškarci se uglavnom tuširaju, ali kupanje u kadi otvara pore i izbacuje toksine iz tela što čini vašu kožu mnogo svežijom u daleko čistijom. Plus, ukoliko dodate so za kupanje možete i da smanjite bore i druge znake starenja. A, ukoliko niste ljubitelj dugih potapanja u kadi, možete uvek da pozovete vašu lepšu polovinu da vam se pridruži.\n6. Vežbajte u grupi\nNe morate baš da se učlanite u njenu grupu za Zumbu ili aerobik, ali skupite društvo za vežbanje. Vežbanje u grupi vam olakšava da se pridržavate plana treninga i dodaće raznolikost u rutini, a prijatelji će vas sprečiti da odustanete od vežbanja.


30/04/14 - 18:17h\nWTA Lisabon: Bojana poražena posle maratona!\nSrpska teniserka Bojana Jovanovski nije uspela da se plasira u četvrtfinale WTA turnira u Lisabonu, nakon što je bolja od nje bila Ruskinja Elena Vesnina, koja je trijumfovala posle preokreta rezultatom 2:1, po setovima 5:7, 7:5, 7:6(7) posle nešto više od tri časa velike borbe.\nE. Vesnina 5 7 7\nSrpska teniserka Bojana Jovanovski ostala je bez plasmana među osam najboljih teniserki na turniru u prestonici Portugala, posle velike borbe, u meču u kome je bilo mnogo preokreta i oscilacija na obe strane. Bojana je u drugom setu imala meč loptu koju nije iskoristila, dok je Ruskinja posle tročasovnog maratona iskoristila četvrtu meč loptu i izborila plasman u četvrtfinale.\nBojana je odmah na startu duela pretrpela brejk, dok je sa druge strane Vesnina počela nešto sigurnije i nije imala previše problema u gemovima na svoj servis. Ipak, Jovanovski se nije predavala i pri rezultatu 5:3 za Ruskinju, uspeva da uhvati zadnji voz i serijom od četiri vezana gema, reši prvi set u svoju korist rezultatom 7:5.\nU drugom delu igre nije bilo uzbuđenja sve do osmog gema kada Jovanovski oduzima servis rivalki za vođstvo od 5:3. Međutim, ne uspeva da sačuva stečenu prednost, ne uspeva da iskoristi ni meč loptu, a Ruskinja serijom od četiri vezana gema kažnjava srpsku teniserku i sa 7:5 stiže do izjednačenja.\nOdlučujući set ponovo loše otvara srpska teniserka pretrpevši brejk odmah na startu. Jovanovski uzvraća u šestom gemu za 3:3, da bi do kraja seta, teniserke još po jednom razmenile brejkove, pa je meč bio odlučen u taj-breku. U tom delu igre, Vesnina je bila sve vreme u vođstvu, uspela je da iskoristi četvrtu meč loptu i sa 9:7 trijumfuje za plasman u narednu rundu.\nRuskinja će u četvrtfinalu snage odmeriti sa Italijankom Robertom Vinči, koja je nešto ranije bila bolja od Belgijanke Janine Vikmajer.\nTeme: Bojana Jovanovski, Rang Lista, Teniserke, Vesti, WTA Rang Lista


Zdravko Krivokapić mandatar za sastav crnogorske vlade - Ekonomske Vesti\nSve stranke tri koalicije, koje imaju većinu u Skupštini Crne Gore, podržale su profesora Mašinskog fakulteta u Podgorici i lidera koalicije „Za budućnost Crne Gore“ kao mandatara za sastav nove crnogorske vlade, saopšteno je iz Gradjanskog pokreta URA i Demokratske Crne Gore, a prenose podgoričke Vijesti.\nUz saopštenje je objavljena i fotografija svih 41 potpisa pod predlog predsedniku Crne Gore da mandat dodeli Krivokapiću.\nPo Ustavu Crne Gore, mandat za sastav vlade trebalo bi da dodeli predsednik Crne Gore Milo Djukanović onome ko mu predoči dokaze da iza sebe ima skupštinsku većinu.\nDanas je konstituisana Skupština Crne Gore i u njoj koalicije „Za budućnost Crne Gore“, „Mir je naša nacija“ i „Crno na bijelo“ imaju tanku većinu od 41 poslanika od ukupno 81 koliko broju skupštinski sastav.\nPredstavnici tri koalicije tvrde da će do kraja današnjeg dana ta skupštinska većina biti brojčano ojačana.\nTako je novoformirana koalicija tri koalicije, koju čini čak 16 stranaka, isplivala iz svog prvog velikog iskušenja, pošto su na sinoćnjem sastanku u Ostrogu predstavnici Demokratskog fronta uskratili podršku Krivokapiću kao mandataru dok ne prodje proveru poverenja svih stranaka u koaliciji.\nSastav učesnika sastanka u Ostrogu izazvao je brojne reakcije i komentare. Na njemu su sem Zdravka Krivokapića i lidera Gradjanskog pokreta URA Dritana Abazovića učestvovali mitropolit crnogorsko-primorski Amfilohije, episkop budimljansko-nikšićki Joanikije, lider Nove srpske demokratije Andrija Mandić, lider Demokratske narodne partije Milan Knežević, predsednik Srpske narodne partije Vladimir Joković, funkcioneri Demokrata Boris Bogdanović i Momo Koprivica i funkcioner URA Zoran Mikić.\n← Etički savet Nemačke odbio pasoše imuniteta\nEkonomske Vesti u Crnoj Gori: Sve pljevaljske zastave →


Prvi 'Ćevap fest' 13. januara u Banjoj Luci - GSS Media\nPrvi 'Ćevap fest' 13. januara u Banjoj Luci\nGrad Banja Luka u subotu, 13. januara organizuje prvi festival banjalučkog ćevapa.\n-‘Ćevap fest’ je manifestacija posvećena promociji domaćeg, lokalnog, prepoznatljivog proizvoda i brenda – rekao je gradonačelnik Banje Luke Igor Radojičić te istakao da Banja Luka ima potencijal da s onim što je banjalučki ćevap i pričom koja se oko njega može razviti, napravi jednu manifestaciju, koja će biti tradicionalna i koja će privlačiti i domaće i strane posjetioce.\nZa učešće na ovoj gastronomskoj manifestaciji za sada je prijavljenih šest roštiljnica, koje će ćevape prodavati po “popularnim” cijenama. Gosti koji dolaze u Banju Luku, u principu, znaju za banjalučki ćevap i to je jedna od prepoznatljivih odrednica ovog grada, a kako je rekao Radojičić, željelo se od te priče napraviti i nešto više.\n-Tako je paralelno s ovom manifestacijom, Grad Banja Luka pokrenuo i zaštitu geografskog porijekla, odnosno, mi ćemo biti nosioci inicijative koja ima formalni put prema institucijama u BiH koji su za to ovlašteni da se zaštiti geografsko porijeklo i naziv banjalučkog ćevapa – naveo je Radojičić, koji je pozvao sve sugrađane i goste da u subotu posjete “Ćevap fest“.\nZvanični promoter banjalučkog ćevapa i osoba koja se nalazi na logu ove manifestacije, Nebojša Kuštrinović istakao je da je grad na Vrbasu poznat po svom “banjalučkom ćevapu“.\n-Proteklih dana Banja Luka je bila puna turista, i sigurno je da su svi probali banjalučki ćevap. Slobodno možemo reći, da onaj ko nije probao banjalučki ćevap nije ni bio u našoj Banjoj Luci – rekao je Kuštrinović.\nKazao je da banjalučki ćevap u odnosu na druge nije poseban samo po tome jer se pravi u “pločicama“, već i po lepinji, koja se priprema u specijalnim krušnim pećima, s temperaturom većom od 400 stepeni Celzijusa.\n-Tijesto je mekano i prije pečenja se uvalja u mekinje i kao takav dolazi na naše trpeze. Uz to, banjalučki ćevap najukusniji je kada se jede rukama – ispričao je ovaj banjalučki meteorolog.


Boda zabavljao kraljevačke mališane | SOS Dečija sela Srbija\nBoda zabavljao kraljevačke mališane\nPozorište “Dečja zemlja” iz Beograda održalo je u dve kraljevačke osnovne škole – “Jovo Kursula” i “IV kraljevački bataljon” humanitarne koncerte, a ovo je bio i povod da se promoviše CD “Ko se peva, taj se voli” na kojem glumac Slobodan Boda Ninković peva zajedno sa drugarima iz SOS Dečjeg sela Kraljevo.\nOrganizator ove humanitarne manifestacije je Radna grupa za podršku u vanrednim situacijama, osnovana u okviru Globalnog dogovora UN za Srbiju.\nMariji Veljković, Slobodanu Bodi Ninkoviću i Jovici Tišmi iz pozorišta “Dečja zemlja”, u izvođenju dečjeg rokenrol kabarea “Baš bi bilo fino”, pridružili su se u pesmi i igrama i učenici “Bataljona”, gde smo i zabeležili ove snimke.\nPomenuta Radna grupa, inače, pokrenula je više inicijativa za pomoć Kraljevu posle zemljotresa, a jedna od njih je i organizovanje besplatnih kulturnih, sportskih, zabavnih i drugih sadržaja za Kraljevčane.\nGlobalni dogovor UN, uz pomoć lokalnih mreža, okuplja društveno odgovorne kompanije i institucije iz celog sveta.


Probni popis stanovništva od 1. do 30. aprila - PPmedia\nPosted on\tmart 22, 2019 2:44 pm by adminpp033\nU organizaciji Republičkog zavoda za statistiku od 1. do 30. aprila biće organizovan probni popis stanovništva, kojim će biti obuhvaćeno oko 20.000 domaćinstava, odnosno oko 50.000 stanovnika.\nKako objašnjavaju u nacionalnom statističkom zavodu, ova akcija je deo priprema za Popis stanovništva, domaćinstava i stanova 2021. i neće obuhvatiti celokupno stanovništvo već samo oko 20.000 domaćinstava i oko 50.000 lica u izabranim delovima pojedinih naseljenih mesta u 51 gradu/opštini, kažu u RZS-u.\n“Za razliku od svih dosadašnjih popisa, u kojima su podaci prikupljani popunjavanjem papirnih upitnika, u Probnom popisu 2019. će biti testirane dve nove metode prikupljanja podataka: samopopisivanje putem interneta i popunjavanje elektronsih upitnika pomoću laptopa”, objašnjavaju u Zavodu.\nMogućnost da se samostalno popišu, imaće oko 13.000 građana koji žive u izabranim delovima naseljenih mesta na teritoriji Grada Beograda, Niša i Novog Sada, i to u periodu od 1. aprila u 8 sati do 7. aprila u ponoć.\n“Domaćinstva koja žive na teritoriji na kojoj se testira samopopisivanje dobiće pismo Republičkog zavoda za statistiku koje sadrži informacije neophodne za samopopisivanje i lozinku za pristup veb aplikaciji”, kažu u Zavodu.\n“Domaćinstvo koje nije učestvovalo u samopopisivanju, bilo da nije želelo ili nije imalo tehničkih uslova za to, biće popisano od strane popisivača”, kažu u Zavodu za statistiku.\nOznake: Nova Varoš, popis, PRIBOJ, Pribojska Banja, Prijepolje, Zlatar\nU godovima stoletnog bora ispisana istorija Kamene Gore\nPriboj: Toplana na biomasu od utorka u funkciji\nU kolicima švercovali drogu van graničnog prelaza Jabuka\nPriboj: Preraspodela novca u opštinskoj kasi\nPuškinova nagrada stigla u Novu Varoš


Kocijančičeva odgovorila Vučiću: Dragi predsedniče, čekamo rezultate istrage - 18.10.2019, Sputnik Srbija\nKocijančičeva odgovorila Vučiću: Dragi predsedniče, čekamo rezultate istrage\nPortparolka visoke predstavnice EU za spoljnu politiku i bezbednost Maja Kocijančič odgovorila je večeras na Tviteru povodom pisma koje joj je prethodno uputio... 18.10.2019, Sputnik Srbija\nvesti, politika, albanci\n20:49 18.10.2019 (Osveženo: 20:52 18.10.2019)\n© PREDSEDNISTVO SRBIJEAleksandar Vučić\nPortparolka visoke predstavnice EU za spoljnu politiku i bezbednost Maja Kocijančič odgovorila je večeras na Tviteru povodom pisma koje joj je prethodno uputio predsednik Srbije Aleksandar Vučić, u vezi sa navodnim trovanjem članova CIK-a, navodeći da EU čeka rezultate istrage.\n„Dragi predsedniče Vučiću, hvala Vam na Tviter pismu. EU trenutno čeka rezultate istrage“, napisala je Maja Kocijančič i dodala da misija EU za praćenje izbora na Kosovu s pažnjom prati slučaj.\nPredsednik Vučić je ranije danas uputio pismo portparolki visoke predstavnice EU Maji Kocijančič, objavljeno na Tviter nalogu, u kome od nje traži da kaže da li su Srbi trovali Albance antraksom i novičokom i da ako to nije istina, javno kaže ko je izmislio tu priču.\n20:22Novi adut Srbije: Šta će sve konkretno moći novi superkompjuter\n20:21Uživo: Srbija i Rusija – za prvo mesto!\n20:21Uhapšen jedan od osumnjičenih za ubistvo saudijskog novinara Hašogija\n20:15Vreme sutra: Do 8 stepeni, ujutru mraz, po podne razvedravanje\n20:13Mask otkrio kada će početi sa ugradnjom mikročipova u ljude\n20:10Američke sankcije ponovo „pucaju“ po Siriji: Na udaru vojna lica


Podignuta optužnica protiv Radončića - CIN\nTužilaštvo Bosne i Hercegovine (BiH) danas je podiglo optužnicu protiv Fahrudina Radončića, predsjednika Saveza za bolju budućnost (SBB) i delegata Doma naroda Parlamentarne skupštine BiH. Optužnicom su obuhvaćeni i sekretar Ministarstva sigurnosti BiH i kandidat SBB-a za državnog ministra prometa i komunikacija Bakir Dautbašić, te Bilsena Šahman i Zijad Hadžijahić.\nSve njih Tužilaštvo BiH tereti da bili članovi organizovane grupe koja je počinila nekoliko krivičnih djela. Radončić je optužen da je bio organizator i rukovodilac ove grupe, da je ometao pravdu i davao nagradu s ciljem da se u državnim institucijama donese neka službena odluka. On je 25. januara ove godine, od kada se nalazi u pritvoru.\nDautbašić je uhapšen dvije sedmice ranije, zajedno sa Šahman, pod sumnjom da su zastrašivanjem i obećavanjem nedozvoljene koristi navodili Azru Sarić da lažno svjedoči na suđenju Naseru Kelmendiju pred sudom u Prištini. Sarić je u optužnici Specijalnog tužilaštva Republike Kosovo spomenuta kao bivša djevojka Ramiza Delalića Ćele. U optužnici piše da je i Radončić prisustvovao dogovoru u vezi sa Delalićevim ubistvom.\nOptuženi Hadžijahić je uposlenik Ambasade Sjedinjenih Američkih Država BiH i suprug Nermane Hadžijahić, koju je SBB predložio za ambasadoricu naše zemlje u Sloveniji. Iz SBB-a su sredinom prošlog mjeseca saopćili da su Hadžijahićevu predložili jer je diplomata od karijere, a ne da bi „njen suprug vršio pritisak na Ambasadu SAD za interese Fahrudina Radončića ili pritvorenog Bakira Dautbašića“. Iz SBB-a su tada saopćili i da je Radončić biografiju Hadžijahićeve uručio članu Predsjedništva BIH Bakiru Izetbegoviću. Ona je nakon toga imenovana za ambasadoricu BiH u Ljubljani.


Prvo Nastavničko veće Srpske dopunske škole u Švajcarskoj - Serbinfo.ch\nHome Dopunska nastava Prvo Nastavničko veće Srpske dopunske škole u Švajcarskoj\nPrvo Nastavničko veće Srpske dopunske škole u Švajcarskoj\n29. septembra 2020. Modified date: 29. septembra 2020.\nMinulog vikenda u prostorijama Ambasade Republike Srbije u Bernu održana je prva sednica Nastavničkog veća kojoj je prisustvovalo svih 14 nastavnika koji izvode nastavu na srpskom jeziku u Švajcarskoj, kao i koordinatorka nastave Biljana Bukinac.\nNa početku sastanka nastavnike je pozdravio ambasador Srbije u Švajcarskoj, Goran Bradić, poželevši im srećnu i uspešnu novu školsku godinu. Ambasador je izrazio spremnost Ambasade da uvek pruži punu podršku radu Srpske dopunske škole i naglasio njenu važnost za očuvanje identiteta. Tokom četvoročasovnog sastanka razmatrane su važne teme koje se tiču organizacije nastave, trenutnog statusa srpske škole i nastavnika koji u njoj rade i okolnostima u kojima postoji i radi škola na srpskom jeziku.\n„Ministarstvo prosvete, nauke i tehnološkog razvoja, Ambasada RS u Bernu i Generalni konzulat RS u Cirihu su tokom leta ostvarili intenzivnu i efikasnu saradnju u vezi sa organizacijom obrazovno-vaspitnog rada u Švajcarskoj koja je rezultirala prijemom dva nova nastavnika i uspešnim početkom nove školske godine. Sa velikim zadovoljstvom možemo konstatovati da beležimo povećanje broja učenika što je rezultat zalaganja i angažovanja pre svega nastavnika, ali i Ambasade i Ministarstva prosvete. Posebno smo zahvalni Savetu roditelja Centralne Švajcarske, čijim zalaganjem i trudom ove školske godine imamo 30 novih učenika samo iz te oblasti. Posebno želim da naglasim motivisanost nastavnika koji ostvaruju obrazovno-vaspitni rad u ne uvek povoljnim uslovima i koji posvećeno sprovode misiju očuvanja srpskog jezika, istorije i kulture, čime se savakako neguje i čuva srpski identitet”, istakla je koordinatorka Biljana Bukinac.\nKroz konstruktivne razgovore i argumentovane stavove, iznesene su nove ideje o daljem unapređivanju kvaliteta nastave i promocije rada srpske škole. Približavanje i predstavljanje rada srpske škole roditeljima i učenicima preko različitih društvenih mreža i internet stranica srpske zajednice u Švajcarskoj takođe je jedan od načina da se privuče što veći broj učenika.\nPodsećanja radi, Srpska dopunska škola u Švajcarskoj broji oko 1200 učenika i 14 nastavnika koji su raspoređeni po školama koje pokrivaju skoro celu teritoriju Švajcarske konfederacije. Detaljne informacije o kantonima gde se održava nastava na srpskom jeziku, kao i o nastavnicima koji vode nastavu, mogu se pronaći na sledećem linku.\nUkoliko neko živi u nekom delu Švajcarske gde nema mogućnost pohađanja Srpske dopunske škole, trebalo bi da se prijave nekom od nastanika kako bi se oformile nove grupe u tom okruženju.\nNastavnici Srpske dopunske škole su: Jelena Angelovski (Cirih), Milja Stević (Cirih), Ivana Petković (Cirih i Šafhauzen), Aleksandar Nikolić (Cirih i Sankt Galen), Jelena Todorović Lazić (Argau), Nataša Prica (Bern, Soloturn), Andrijana Adamović (Bazel), Gordana Nikolić (Bazel i Argau), Ana Bojičić (Cug, Obvalden, Lucern, Švic), Marija Gaćinović (Turgau, Sankt Galen), Nataša Malešević (Tićino), Jelena Mitrović (Bern, Argau, Uri, Ženeva), Snežana Šaronjić (Vo, Friburg), Mira Tomić (Vale).\nPrevious articleNajčešća pitanja u vezi sa ulaskom u Švajcarsku i Srbiju\nNext articleRolex – Ponos Švajcarske čija priča počinje u Londonu


Toni Bler želi da ga nasledi sekretar za finansije Gordon Braun\nBritanski premijer Toni Bler je zvanično podržao ministra finansija Gordona Brauna za svog naslednika. Braun je odmah i zvanično počeo kampanju za novu funkciju.\nBler je danas rekao kako mu je izuzetno drago da podrži Brauna za novog lidera Laburističke stranke. On je juče najavio da će podneti ostavku 27 juna.\nPremijer Britanije tokom poslednjih deset godina, takodje je rekao da je Braun vrlo uspešno rukovodio ekonomijom u zemlji i dodao da njegov predloženi naslednik ima snagu, dobar sud i veliko iskustvo da postane savršeni premijer.\nBler je odgovarao na pitanja novinara nakon razgovora sa iračkim predsednikom Džalalom Talabanijem, koji je izrazio optimizam da će narednih nekoliko meseci dokazati ispravnost britanske politike u Iraku.\nU medjuvremenu, Gordon Braun je počeo kampanju priznanjem grešaka koje su počinjene u Iraku, ali je naglasio da Britanija mora da ispuni svoje obaveze prema iračkom narodu.\nBler se sastao sa Sarkozijem\nU medjuvremenu, premijer Bler se u Parizu sastanak sa novoizabranim francuskim predsednikom Nikolasom Sarkozijem i bivšim liderom, Žakom Širakom. Sarkozi postaje predsednik Francuske u sredu 16 maja.\nRanije ove nedelje, Toni Bler je čestitao francuskom Sarkoziju porukom na popularnom veb sajtu www.youtube.com.\nU snimljenom video programu, Bler je na Francuskom nazvao Sarkozija snažnim liderom čiji izbor predstavlja priliku za Britaniju i Francusku da saradjuju. Nikolas Sarkozi će, prema očekivanjima, ubrzo optutovati za Berlin radi sastanka sa nemačkom kancelarkom Angelom Merkel, čija je zemlja na čelu rotirajućeg predsedništva Evropske unije.\nSarkozi je rekao kako želi da reši zastoj nastao kad su Francuzi 2005.godine na referendumu glasali protiv predloženog ustava Evropske unije.


Novosadski Excalibur akreditovan za Kembridž ispite i diplome | Autonomija\nNovosadski Excalibur akreditovan za Kembridž ispite i diplome\nBritish Council do sada bio jedini u Srbiji akreditovan za ispite koje organizuje Univerzitet u Kembridžu\nCentar za ispite Ekskalibur (Excalibur Exam Centre) iz Novog Sada postao je akreditovani ispitni centar za ispite koje organizuje Univerzitet u Kembrižu (Cambridge English Language Ašešment).\nDo sada je jedini akreditovani centar u Srbiji bio Britanski savet (British Council) iz Beograda.\n„Ispite Univerziteta u Kembrižu priznaje više od 13.000 univerziteta, poslodavaca i vlada širom sveta. Potvrde o položenom ispitu otvaraju kandidatima vrata ka visokoobrazovnim institucijama, povećavaju im šanse za zaposlenje i, pošto su priznate u celom svetu, proširuju broj opcija po pitanju studiranja i zaposlenja“, rekao je za Autonomiju Srđan Starčević, direktor Centra.\nCentar za ispite Ekskalibur osnovan je u decembru 2012, kao deo škole stranih jezika Ekskalibur.\nPrijave mogu podneti kandidati koji se prijavljuju sami ili preko škole u kojoj su se spremali za ispit.\nViše informacija može se saznati na adresi www.eec.rs.


Održan Šesti forum stipendista\nŠesti Forum stipendista Fonda „Dr Milan Jelić“ održan je 14. septembra 2016. godine u Administrativom centru Vlade Republike Srpske na kojem su uručeni sertifikati najuspješnijim stipendistima u akademskoj 2015/2016. godini. Forumu stipendista prisustvovala je i predsjednik Vlade Republike Srpske Željka Cvijanović koja je tom prilikom istakla da Vlada Srpske cijeni uspjeh i nastoji da uspostavi institucionalnu vezu sa svim pojedincima koji su spremni da ostvaruju uspjeh u oblastima kojima se bave.\nCvijanovićeva je naglasila da ulaganje u uspjeh znači ulaganje u obrazovanje, a da je uspostavljanje institucionalne veze sa najuspješnijim studentima cilj projekta stipendiranja studenata posredstvom ovog fonda. - Doživljavamo vas kao snagu koja bi trebalo da u budućnosti stoji na raspolaganju i Republici Srpskoj i njenim institucijama - rekla je Cvijanovićeva.\nMinistar nauke i tehnologije Republike Srpske Jasmin Komić, predsjednik Fonda „Dr Milan Jelić“, istakao je da je od 2007. godine kada je nastala ideja o dodjeljivanju stipendija "Dr Milan Jelić" studentima prvog, drugog i trećeg ciklusa studija iz Republike Srpske na domaćim i inostranim univerzitetima dodijeljeno 1.728 godišnjih stipendija u ukupnom iznosu od 8.500.000 KM.\nOn je rekao da je godišnji grant za dođelu stipendija iz Fonda "Dr Milan Jelić" 750.000 KM, a da je u ovoj akademskoj godini studentima prvog ciklusa studija na domaćim univerzitetima dodijeljeno 76 stipendija, a na inostranim univerzitetima 53 stipendije.\nFond "Dr Milan Jelić" godišnje dodijeli 15 stipendija studentima drugog ciklusa studija i 10 stipendija studentima trećeg ciklusa studija.\nU toku Foruma, ministar nauke i tehnologije prof. dr Jasmin Komić i prisutni stipendisti razmijenili su mišljenja o mogućnostima inoviranja politike stipendiranja Fonda „Dr Milan Jelić“, kao i o izazovima sa kojima se susreću najuspješniji studenti na domaćim i inostranim univerzitetima.


DPS: Sastavljanje nove vlade obilježili diletantizam, šarlatanstvo | MINA\nNaslovnica Crna Gora DPS: Sastavljanje nove vlade obilježili diletantizam, šarlatanstvo\nPodgorica, (MINA) – Sastavljanje nove crnogorske vlade obilježili su diletantizam, šarlatanstvo i opšte nepovjerenje aktera, saopšteno je iz Demokratske partije socijalista (DPS).\nKandidat za poslnika DPS-a Mihailo Anđušić, rekao je da je crnogorskoj javnosti, koju je, kako je naveo, mandtar uporno insistirajući na crkvenoj terminologiji, prekrstio u “blagosloven narod”, u petak predstavljen kompletan sastav nove vlade.\nAnđušić je kazao da je to bio pretposljednji čin predstave u kojoj se “ne zna po kom kriterijumu su uloge podijeljene”.\nOn je kazao da je jasno da se radnja vrti oko toga ko će koga prevariti, obmanuti, izraditi. “Ova predstava je jedinstvenog žanra, i u njoj se na dnevnoj bazi smjenjuju komični i tragični elementi”.\n“Glumci, ministri, apostoli, kako god se zvali – ulaze, izlaze, po svom nahođenju, režiser odnosno mandatar, juri po ulici kandidate da mu popune ansambl…. Sporedni glumci, u vidu DF i njihovih koalicionih partnera, iako su dio predstave, zvižde iza bine i ometaju predstavu”, naveo je Anđušić.\nPrema njegovim riječima, ova epizoda crnogorske političke istorije, koja se zvala formiranje vlade, ostaće upamćena, po neodgovornosti nove parlamentarne većine.\n“Diletantizmu i šarlatanskom pristupu ovom zadatku, gafovima i bizarnim izjavama mandatara, činjenici da je Vlada rekonstruisana i prije nego je formirana, a da je jedan apostol u pokušaju, zadužen za resor odbrane, izbačen prije nego što je i ušao u Vladu”, kazao je Anđušić.\nOn smatra da je nova parlamentarna većina formirana na neprirodan način i da to sada znaju i svi građani Crne Gore.\n“O tom, naopakom i skaradnom miješanju Crkve i mešetarenju raznih kontroverznih likova u izbore svjedoče ovih dana i akteri tog procesa”, rekao je Anđušić.\nOn je kazao da je zato jasno da će taj “eksperiment, kratko trajati i da će služiti za nauk onima koji su zaboravili na mudru misao velikog crnogorskog pravnika, Valtazara Bogišića, “što se grbo rodi, vrijeme ne ispravi”.


MILORAD DODIK: Neka je proklet svaki Srbin koji bi u parlamentu BiH raspravljao o državnoj imovini - Naša Borba\nPredstavnici vladajuće koalicije u Republici Srpskoj uputile su danas zahtev svim organima u ovom BH entitetu da provode Zakon o nepokretnoj imovini, kada taj stupi na snagu. Srpski član Predsedništva BiH Milorad Dodik uputio je kletvu svakom Srbinu koji bi raspravljao o zakonu o državnoj imovini u Parlamentarnoj skupštini BiH.\n„Republički organi i organizacije imaju jasne odgovornosti u tom pogledu. Oni moraju znati da mi ne damo imovinu. Neka je proklet onaj od Srba koji ikada dođe u poziciju da raspravlja o zakonu na nivou BiH”, kazao je Dodik posle sastanka predstavnika vladajuće koalicije u Banjaluci.\nPrema njegovim rečima, ako se jednom stavi predmet, koji se zove imovina, na zakonodavnu nadležnost Parlamentarne skupštine BiH, koja, kako on navodi, nije nadležna, biće potpisana „smrtna presuda RS”.\nLider SNSD-a je naglasio da će Republika Srpska sprovoditi Zakon u nepokretnoj imovini RS, bez obzira što ga je poništio Visoki predstavnik Kristijan Šmit, prenosi Beta.\n„Zakon će se sprovoditi onako kako i piše u njemu, republički organi tu imaju svoje obaveze. Odluku Šmita nećemo objaviti u službenom glasniku, što znači da neće biti primenjiva u Srpskoj”, kazao je Dodik.\nIako je juče najavio da će se Zakon o nepokretnostima RS danas objaviti u entitetskom Službenom glasniku, do sada nije potvrđeno da je to i učinjeno.\nDodik je dalje rekao da je BiH protektorat, što potvrđuje i mešanje stranaca u njena unutrašnja pitanja.\n„Enormno je mešanje drugih zemalja u unutrašnje stvari, pre svih, SAD, Velike Britanije i Nemačke, u konkretna pitanja koja se tiču suvereniteta”, ocenio je on.\nZa Savet za sprovođenje mira u BiH (PIK) Dodik je rekao da je „nepostojeće, samoorganizovano telo”, dodavši da će Rusiji, ako ga njeni predstavnici budu pitali, reći da treba da ostanu članica PIK-a, da bi se „čuo glas protiv”.\nOn je još kazao da je situacija u RS, bez obzira na sve dobra, a da će povećanje plata zavisiti od realnih mogućnosti, a da će majska penzija biti povećana za deset procenata.\nDodik je ocenio da će Centralna izbora komisija BiH (CIK) pokušavati vladajuće stranke u RS da dovede u haos, ali da se one pripremaju kao da će sutra izbori.\n„Pozivamo narod da pažljivo prati kako se ko ponaša u ovom vremenu. Ovo nije politička, već egzistencijalna borba”, naveo je on.\nPredsednik Socijalističke partije (SP) Petar Đokić izjavio je da će u narednom periodu sve političke stranke iz RS biti pozvane da definišu izjavu „kojom bi osudili mešanja u unutrašnja pitanja BiH bilo koje zemlje i ambasade”.\nOn je izrazio zabrinutost povodom, kako je kazao, najava da neke međunarodne snage žele samoinicijativno da preduzmu mere i uhapse neke funkcionere u RS.\nPrethodni tekstAlbanski parlament odbacio rezoluciju o priznanju genocida u Srebrenici\nSledeći tekstMLAD I PERSPEKTIVAN, TAKVI NAM TREBAJU: Krkobabić ponovo izabran za predsednika PUPS


U ALEKSANDROVCU ODRŽANA TRIBINA ZA MLADE, PREDAVANJE I OBUKA O PRAVILNOJ UPOTREBI DEČIJIH AUTOSEDIŠTA - Agencija za bezbednost saobraćaja, Republika Srbija\nPredstavnici Agencije za bezbednost saobraćaja posetili su 29.11.2019.godine Aleksandrovac i tom prilikom u saradnji sa lokalnim Savetom za bezbednost saobraćaja održali tribinu za mlade u srednjoj školi „Sveti Trifun“ i predavanje o pravilnoj upotrebi dečijih sedista u opštinskoj sali.\nKampanja pod sloganom “Um na Drum” usmerena je ka mladima i ima za cilj da poveća svest kod mladih kako bi bili bezbedniji učesnici u saobraćaju. Cilj je da se priđe mladima, da se utiče na promenu negativnih stavova, nebezbednog ponašanja i da se prenese određeni nivo znanja kako bi bili bezbedniji u saobraćaju. Edukativni spotovi kampanja Um na Drum i Lične priče učinili su tribinu interaktivnijom i zanimljivijom. Tribini održanoj u srednjoj školi „Sveti Trifun“ u Aleksandrovcu, prisustvovalo je više od 80 srednjoškolaca koji su mahom vozači sa probnom vozačkom dozvolom ili tek treba da uđu u svet vozača. Na kraju predavanja, srednjoškolci su mogli da probaju „pijane naočare“ koje simuliraju negativno dejstvo alkohola i marihuane pri vožnji. Svi posetioci su dobili i poklone u vidu narukvica, bedževa, privezaka sa vizualima kampanje „Um na Drum“.\nLična priča, koji je izneo Slaviša Savić iz SPIKS-a pokrenula je vidljiva osećanja i emocije kod mladih i ostavila mnoge od njih u razmišljanju i diskusiji. Kao učesnik nezgode u kojoj je trajno ostao invalid, predstavnik Spiks-a pokušava da prikaže mladima kakve je on posledice i promene u svom životu doživeo ponašajući se nebezbedno. Glavni cilj je da se dopre do mladih i na konkretnom primeru se ukaze na posledice nezgode i nebezbednog ponašanja.\nSa posetiocima, tribine se diskutovalo o značaju korišćenja sigurnosnog pojasa, štetnosni upotrebe mobilnih telefona, vožnje pod dejstvom alkohola kao posledicama pri vožnji velikom brzinom.\nIstog dana u opštinskoj sali održano je edukativno predavanje i obuka o pravilnoj upotrebi dečijih sedišta u vozilu sa ciljem da se roditeljima skrene pažnja na značaj bezbednog prevoženja svog deteta u vozilu. Predavanje je održao predstavnik Agencije, Duško Pešić zajedno sa predstavnikom Centra za promociju bezbednosti saobraćaja. Predavanju su prisustvovali i predsednik opštine Mirko Mihajlović, predsednik skupštine Toma Savković, načelnik opštinske uprave Ivan Novaković, pomoćnik načelnika policijske stanice Dragiša Novičić kao i organizator događaja Marija Lačnjevac i na taj način dali na značaju i važnosti samog događaja. Svi dobitnici dečijeg auto-sedišta koji su prošli obuku dobili su od predstavnika Agencije i brošuru o pravilnoj upotrebi.\nAgencija će i u narednom periodu nastaviti sa svojim promotivno-preventivnim aktivnostima u cilju smanjenja broja saobraćajnih nezgoda i njihovih posledica.


Zašto je Pašić rekao čuveno: „Spasa nam nema, propasti nećemo“ - 18.07.2018, Sputnik Srbija\nZašto je Pašić rekao čuveno: „Spasa nam nema, propasti nećemo“\nNestankom ruske imperije i smrću cara Nikolaja Drugog nestaje i glavni pokrovitelj i oslonac Srbije, jer nova vlast sovjetska nije bila ruska nacionalna vlast... 18.07.2018, Sputnik Srbija\nanalize i mišljenja, komentari i analitika, romanovi\n© Sputnik / Peter OtsupRuski car Nikolaй II sa vojnim predstavnicima država saveznika\nNestankom ruske imperije i smrću cara Nikolaja Drugog nestaje i glavni pokrovitelj i oslonac Srbije, jer nova vlast sovjetska nije bila ruska nacionalna vlast, već ideološka. Zato ne čudi što je vek od ubistva ruske carske porodice, osim u Rusiji, u svetu svečano obeležen jedino još u Beogradu.\nO ličnosti cara Nikolaja, o stradalničkoj smrti njegove porodice, kao i o vezama cara i Srbije govorili su na predavanju u Rektoratu Beogradskog univerziteta profesor Pravnog fakulteta Zoran Mirković, dr Boris Milosavljević iz Balkanološkog instituta SANU, arhimandrit Mihajlo Biković i starešina Podvorja Ruske pravoslavne crkve u Beogradu Vitalij Tarasjev.\nPoslednji ruski car bio je prijatelj Srba, kao što je i dokazao, što nisu bili ni Lenjin, ni Trocki, ni Staljin. Zato je na vest o ubistvu carske porodice, sluteći šta sledi, čak i „hladni i proračunati“ Nikola Pašić pustio suzu, rekao je Milosavljević, podsetivši da su već tada službene srpske novine ubijenog cara nazvale „mučenikom“.\nPrema rečima Mirkovića, Rusija je od početka 19. veka imala ogromnog uticaja na sudbinu Srbije i bez njene diplomatske podrške ne bi bilo ni priznanja Kneževine Srbije na Berlinskom kongresu 1878. godine. Kad je reč o istorijskim okolnostima posle egzekucije carske porodice, kako je podsetio Mirković, u talasu izbeglica Srbija je primila 40.000-50.000 ruskih emigranata. Iz te velike ruske tragedije Univerzitet u Beogradu je dobio brojne naučnike i „veliku injekciju“ znanja, dodao je profesor.\nArhimandrit Mihajlo se osvrnuo na duhovnu dimenziju stradanja carske porodice koju je ruska crkva proglasila velikomučenicima. Ta duhovna dimenzija je, kako je rekao, samo vrh ledenog brega, onog što je iznedrio ruski narod kroz vekove, a dela cara Nikolaja dokazuju da je živeo u duhu Jevanđelja.\nOn je skrenuo pažnju da čak ni „neprijateljska komisija“, koja je istraživala rad cara Nikolaja kada je carska porodica već bila u zatočeništvu, nije moga da pronađe ništa za šta bi ga proglasila za zločinca.\nKada Nikola Pašić izgovori, u trenutku kada je srpska vojska došla do obale mora, čuvenu rečenicu — „spasa nam nema, propasti nećemo“, to nije bilo bez osnova, jer mu je car Nikolaj rekao da će „učiniti sve“ da pomogne Srbima.\n„To ’učinićemo sve‘ podrazumevalo je i da dâ život, što je i uradio“, rekao je otac Mihajlo, podsetivši da je car znao da je posle revolucije i poraza u rusko-japanskom ratu protiv njega sejana omraza.\nPo mišljenju arhimandrita, car je znao šta ga čeka i svesno je pristao da se žrtvuje. Car Nikolaj uzima svoj krst i ide putem stradanja, na svoju golgotu, baš kao što je i srpska vojska imala svoju, albansku golgotu.\n„Ali kao i Hristova, ni ove dve ne podrazumevaju samo stradanje, već su i simbol života, jer se posle raspeća dešava vaskrs“, primetio je otac Mihajlo, ocenivši da su te dve golgote kamen-temeljac sadašnjeg i budućeg vaskresenja ta dva naroda, koji su, smatra on, zapravo jedan narod.


Prevođenje sa nemačkog na romski jezik\nPrevod sa nemačkog na romski\nPrevod sa nemačkog na romski jezik - Audio verzija\nKako u našoj zemlji postoji vrlo mali procenat prevodilaca i sudskih tumača koji su kvalifikovani za romski jezik, to se ponuda prevodilačkih usluga u smislu prevoda sa ili na njega u našoj zemlji svodi na minimum. Ipak, Prevodilački centar Akademije Oxford u svom timu ima stručnu osobu koja je specijalizovana čak i za prevođenje dokumenata i tekstova sa nemačkog na romski jezik, ali i ovlašćenog sudskog tumača za romski jezik.\nOsim onih, da tako kažemo uobičajenih sadržaja za koje nam klijenti zahtevaju prevod u ovoj kombinaciji jezika, kao što su prevodi različitih vrsta dokumenata i dokumentacije, kod nas vas očekuju i prevodi serija, emisija i filmova svih žanrova, ali i usluge usmenog prevođenja. Takođe, prevodimo i lekarske nalaze, ali i novinske članke.\nPrevodi svih dokumenata sa nemačkog na romski jezik i overa sudskog tumača\nUzevši u obzir da su u našem timu pored prevodilaca i sudski tumači za nemački, ali i romski jezik, to smo u prilici da svakome kome je to potrebno ponudimo prevođenje ličnih i poslovnih dokumenata, odnosno tehhničke, medicinske i dokumentacije za tender, te njihovu overu. Razlog zbog koga je overa sudskog tumača važna jeste što on svojim pečatom, praktično označava da je preveden dokument jednak originalnom i da se kao takav može koristiti za predavanje bilo kojoj nadležnoj službi. Samim tim je vrlo važno i da klijent prilikom dostave materijala na prevod svakako priloži i originalan dokument, jer je potrebno da se sudski tumač koji overava prevod uveri da je on istovetan originalnom.\nSa nemačkog na romski jezik prevodimo sva lična dokumenta, počev od lične karte i pasoša, preko izvoda iz matične knjige rođenih, venčanih i umrlih i uverenja o državljanstvu, pa do saobraćajne i vozačke dozvole, odnosno potvrde o prebivalištu.\nA tu su i prevodi svoh onih dokumenata koja spadaju u poslovne, poput različitih vrsta ugovora. bilansa stanja i uspeha, rešenja o osnivanju pravnog lica, osnivačkog akta i statuta preduzeća, te različitih poslovnih izveštaja.\nNa zahtev klijenata, sa nemačkog na romski jezik prevodimo i tekovine Evropske Unije, ali i sve vrste sudskih rešenja i presuda, sertifikate, uverenja i licence, kao i sve druge vrste dokumenata koja se predaju nadležnim službama, odnosno različite izjave, potvrde i saglasnosti:potvrda o stalnom zaposlenju, saglasnost za zastupanje, uverenje o neosuđivanosti, potvrda o slobodnom bračnom stanju, uverenje o nekažnjavanju i druga.\nPrevođenje novinskih članaka sa nemačkog jezika na romski\nUkoliko vam je potrebno prevođenje novinskih članaka sa nemačkog na romski jezik, ne oklevajte da kontaktirtae jednu od preko 20 poslovnica Prevodilačkog centra Akademije Oxford koje se nalaze na izuzetno promentnim lokacijama u mnogim većim i mnajim gradovima u našoj zemlji.\nOsim prevođenja članaka iz novina, naši prevodioci i sudski tumači su usmereni i na rad sa svim vrstama časopisa, ali i knjiga proze i poezije, odnosno beletristike i romana.\nTakođe, na vaš zahtev prevodimo i najkompleksnije tekstualne sadržaje, bili oni namenjeni stručnim krugovima ili široj javnosti i bez obzira koju temu da obrađuju. Osim tekstova čija je tema vezana za oblast ekonomije, politike i prava, prevodimo i one čija se tema odnosi na: psihologiju, sociologiju, finansije, marketing i apsolutno sve grane, kako društvenih, tako i prirodnih nauka.\nSa nemačkog na romski prevodimo i web sajtove, potpuno primenjujući sva pravila dobre optimizacije sadržaja, čime im se u velikoj meri omogućava poboljšanje kotiranja na internet pretraživačima, ali i sve ostale materijale vezane za IT oblast, kao što su softverski programi i aplikacije, online katalozi i internet prodavnice.\nZahvaljujući profesionalnim titlerima i grupi umetnika koji su zaduženi za posao sinhronizacije, uz prevod igranih, animiranih, crtanih i dokumentarnih filmova, ali i serija, emisija, pa čak i reklamnih poruka, kao i svih ostalih vrsta video i audio materijala sa nemačkog na romski jezik, svim klijentima nudimo i mogućnost titlovanja, odnosno sinhronizacije u vrlo kratkom roku i po najboljim cenama.\nUsmeno prevođenje sa nemačkog jezika na romski\nKada su u pitanju usluge usmenog prevođenja sa nemačkog na romski jezik, nudimo vam i simultano i šapatno, ali i konsekutivno prevođenje, kao i iznajmljivanje opreme za simultano prevođenje po najboljim uslovima na tržištu.\nVaša jedina obaveza je da nam date podatke o događaju koji organizujete i za koji vam je potrebno iznajmljivanje opreme, odnosno usmeno prevođenje, dok je naša briga da ponudu prilagodimo zahtevima događaja uz maksimalno povoljne uslove.\nza nemački i romski jezik


Kurćubić ne planira "bunker" tatiku - Sportske.net\nFudbaleri Spartaka iz Subotice nakon dva vezana poraza gostuju ekipi Crvene zvezde na "Marakani" u okviru 23. kola Jelen Superlige. Oni su u prvom delu sezone zadužili crveno-bele tako što su im naneli najteži poraz u šampionatu ali Petar Kurćubić ne strahuje od najavljene odmazde.\n"Pred nama je utakmica za koju ne treba posebna priprema, igračima ne treba dodatni motiv kada su u pitanju utakmice sa Crvenom Zvezdom. Ako uporedimo utakmicu od jesenas ima tu dosta sličnosti. Mi smo bili na dnu tabele, dok je Zvezda bila u naletu. Sada su Beograđani vezali par pobeda dok smo se mi sa dve izgubljene utakmice u nizu našli bliže dnu tabele" počeo je svoju analzizu predstojećeg meča trener "Golubova".\nKljuč uspeha na "Marakani" Kurćubić vidi u dobrom početku meča koji bi značio odbranu svog gola u prvih pola sata igre.\n"Očekujemo pune tribine i jednu sasvim drugačiju Crvenu Zvezdu. Ukoliko uspemo da se odupremo u prvih pola sata, kada očekujemo žestok pritisak, možda uvedemo utakmicu u ono što nama odgovara, da eventualno profitiramo iz njihove žurbe i nervoze zbog nepovoljnog reezultata" istakao je Kurćubić.\nIako je priznao da je zadržavanje protivnika u prvih pola sata od krucijalnog značaja za povoljan rezultat, Kurćubić neće "parkirati autobus" pred golom Aleksića.\n"Naš sledeći protivnik je sigurno u velikom usponu. Podigli su individualnu i timsku formu, te značajno popravili segment defanzive. Vezali su tri utakmice bez primljenog gola, zbog toga nam je jasno da za dobar rezultat u Beogradu moramo da postignemo gol ili dva. Moji igrači ne znaju da igraju samo defanzivno, sigurno ćemo pokušati sa igrom unapred ukoliko nam to protivnik dozvoli" zaključio je strateg Spartaka.\nUtakmica Crvena Zvezda - Spartak Zlatibor voda igra se na "Marakani" u subotu 13.04. sa početkom od 18h. Subotičani su na ovom meču lišeni usluga Gorana Adamovića koji je dobio crveni karton na prethodnoj utakmici, dok su svi ostali spremni i ulaze u konkurenciju za prvi tim.


U neverovatnoj završnici, velikim preokretom Gimnazijalke osvojile važne bodove u borbi za opstanak | Pirot vesti\nPočetna/Sport/U neverovatnoj završnici, velikim preokretom Gimnazijalke osvojile važne bodove u borbi za opstanak\nŽKK Gimnazijalac Tigar 74 – 69 ŽKK Stara Pazova (15:23, 13:18, 16:13, 30:15)\nŽKK Gimnazijalac Tigar: Nađa Ivanov, Vera Đorđević (C), Anastasija Madić, Anđela Cvetkov, Bratislava Ignjatović, Staša Bunčić, Valerija Ćirić, Nađa Đorđević, Jana Dinić, Nađa Anđelković.\nU direktnom susretu u borbi za opstanak u drugoligaškom društvu u dramatičnoj završnici košarkašice Gimnazijalac Tigra uspele su da savladaju Staru Pazovu iz istoimenog grada. Gošće su vrlo ubedljivo otvorile utakmicu i prvo poluvreme završile u svoju korist sa 13 poena razlike. Međutim, Gimnazijalke su pokazale svoje pravo lice u nastavku utakmice i strpljivom igrom, odličnom odbranom i brzim kontra napadima uspele da preokrenu rezultat i prekinu seriju poraza.\nKošarkašica Gimnazijalca, Bratislava Ignjatović, kaže da u početku ona i njene saigračice nisu imale rešenje za krilnog napadača Stare Pazove, Aleksandru Mužević, koja je postigla 20 poena. Kada su uspele da je, konačno, zaustave, boljim napadom i sa nekoliko trojki, uz veliku borbenost uspele su da dobiju ovu važnu utakmicu.\nValerija Ćirić i Nađa Đorđević, takođe, smatraju da je kjluč uspeha bio u pojačanoj odbrani. Ova pobeda je izuzetno važna i, kako su rekle, ekipa je spremna da da maksimum kako bi zabeležila još dve pobede do kraja prvenstva čime bi opstanak, najverovatnije, bio osiguran.\nTrener pirotskih košarkašica, Vladica Ranđelov je prezadovoljan igrom svoje ekipe i pobedom koja je usledila posle mnogo problema zbog povreda i bolesti igračica.\n“Ova pobeda nam dosta znači, mada ništa nije gotovo, ništa nije rešeno. Važno je da dobijemo samopouzdanje, a pokazali smo i karakter, jer vratiti se sa minus 15 i dobiti utakmicu na kraju ne može svaka ekipa. Čestitao bih i ekipi Stare Pazove, videli ste imaju vanserijsku igračicu, Aleksandru Mužević, koju je teško čuvati. Međutim , našli smo rešenje, realizovali smo neke vrlo bitne šuteve u najvažnijim trenucima i zasluženo smo osvojili bodove” izjavio je Ranđelov.\nŠest medalja za džudiste\nVitezovi treći u Fleg ligi Sbije


24.08.2021 15:20 Autor: Fena\nMinistarstvo za odgoj i obrazovanje Kantona Sarajevo je osnovnim, srednjim školama i centrima koje pohađaju učenici s teškoćama dostavilo saglasnost da angažuju asistente i članove Mobilnog stručnog tima za pružanje podrške učenicima s teškoćama.\nIz resornog ministarstva naglašavaju kako su za školsku 2021./2022. godinu odobrili angažovanje 144 asistenta, što je za 44 asistenta više nego prethodne školske godine, saopćila je Služba za protokol i press Kantona Sarajevo.\nU saopćenju se navodi da je školama odobreno i zapošljavanje 18 psihologa, 18 logopeda i 18 edukator- rehabilitatora (defektologa), tj. ukupno 54 stručnjaka za rad u Mobilnom stručnom timu za pružanje podrške inkluzivnom odgoju i obrazovanju.\nŠkolama je dostavljena instrukcija da Ugovore o radu s asistentima zaključe od 1. septembra ove godine, kako bi se učenicima s teškoćama osigurala podrška od samog početka školske godine.\nPROČITAJTE Udruženje "Hidroenegrija" uzvraća aktivistima: "Ne igrajte se sa sudbinama radnika koji rade u ovom sektoru"\n-Važno je da kao društvo osiguramo uvjete da djeca i mladi s teškoćama pohađaju redovne osnovne i srednje škole, kako bi svi učenici dobili kvalitetno obrazovanje prilagođeno njihovim individualnim sposobnostima. U cilju stvaranja društva jednakih šansi redovne škole trebaju stvoriti okruženje dobrodošlice za svu djecu, bez diskriminacije. Promocija demokratskih vrijednosti, poštovanje ljudskih prava i socijalna pravda preduvjet su za realizaciju inkluzivnog odgoja i obrazovanja – istakla je, ovim povodom, ministrica za odgoj i obrazovanje Naida Hota-Muminović.\nSvako dijete ima pravo na inkluzivno obrazovanje, što podrazumijeva osnaživanje obrazovnog sistema u pravcu njegove inkluzivnosti, čime se osigurava da dijete dobije odgovarajuću podršku i okruženje koje potiče razvoj, učenje, učešće i postignuće, poručuju iz resornog ministarstva, saopćila je Služba za protokol i press Kantona Sarajevo.\nPROČITAJTE U KS 193 novozaraženih, preminule dvije osobe\nTagovi: Angažman asistenata KS Ministarstvo obrazovanja KS\nPilav: Testiraju se zdravstveni radnici i njegovatelji\nOsobama kojima je prestao radni odnos omogućena prijava na biro mailom


U Srbiji do kraja godine izmena zakona o biocidima\nReaktor za proizvodnju u fabrici pesticida posle curenja opasnih gasova\nIzmena zakona o biocidnim proizvodima očekuje se u Srbiji tek u ovoj godini jer su se tek sada stekli uslovi, nakon završetka tvining projekta "Dalji razvoj upravljanja hemikalijama i biocidnim proizvodima", izjavio je ministar zaštite životne sredine Goran Trivan.\n"Nema segmenta društva u kojima nema hemijskih proizvoda. Način na koji mi upravljamo hemijskim proizvodima i biocidnim jedinjenjima je skandalozan u primeni," kaže Trivan.\nSrbija se obavezala u pregovorima za pristupanje Evropskoj uniji u okviru Poglavlja 27 koje se odnosi na ekologiju da će urediti ovu oblast i očekuje se da uloži 10 milijardi evra. Pregovori u ovom poglavlju neće biti laki - potrebno je doneti 700 propisa da bi se Srbija uskladila sa standardima EU, a aktivnosti se planiraju za narednih 25 godina.\nOblasti koje je potrebno unaprediti iziskuju dobro planiranje, velika ulaganja i vreme - zatvaranje nepropisnih deponija, ulaganje u razdvajanje otpada i reciklažu i jačanje kvaliteta vazduha, kao i napredak u upravljanju rečnim basenima.\nProjekat upravljanja biocidnim proizvodima, koji je finansirala EU sa milion evra, imao je za cilj da se Srbija bolje pripremi za sprovođenje evropskog zakonodavstva u oblasti hemikalija i biocida nakon pristupanja Uniji.\nRezultati projekta doprineće da Srbija ispuni uslove za pristupanje iz Poglavlja 27 koje se odnosi na hemikalije.\n"Tamo gde smo stali pre nekoliko godina, moramo da nastavimo da trčimo bržu trku, a to znači, da osim svega onoga što su najbolja iskustva EU, da bismo to dostigli, moramo da povećamo organizacione i administrativne kapacitete", kaže Trivan.\nOn napominje da je bavljenje hemikalijama i biocidnim materijama jedno od najvažnijih pitanja zaštite životne sredine, a da bez povećanja broja ljudi koji rade u ovoj oblasti, neće biti napretka.\nIz EU poručuju da su zadovoljni uspešno realizacijom tvining projekta, te da je jedan od glavnih ciljeva EU u ovom projektu bio da njihovi eksperti obuče stručnjake i predstavnike naučne zajednice u našoj zemlji i da im prenesu iskustva razvijenih zemalja.\n"Srbija je na svome putu primorana i mora da harmonizuje svoje zakonodavstvo. EU ima instrument da pomaže državama kandidatima, a za ovaj tvining projekat smo obezbedili milion evra," kaže zamenik šefa Delegacije EU u Srbiji Mateja Norčić Štamcar.\nJedan od rezultata usklađivanja našeg zakonodavstva sa evropskim biti i obaveza, da svaki proizvođač hemijskih sredstava, kao i svi oni koji prodaju bilo koji proizvod koji sadrži hemijska sredstva, na svojim sajtovima objavi kompletan sadržaj proizvoda, posebno ukoliko sadrže alergene.